Gimnazija ,,Tanasije Pejatović” obilježila Međunarodni dan djevojčica u informacionim i komunikacionim tehnologijama – Portal RTPV\nNaslovna / Vijesti / Društvo / Gimnazija ,,Tanasije Pejatović” obilježila Međunarodni dan djevojčica u informacionim i komunikacionim tehnologijama\nGimnazija ,,Tanasije Pejatović” obilježila Međunarodni dan djevojčica u informacionim i komunikacionim tehnologijama\nAlen Džakić 26. Aprila 2019.\tDruštvo Ostavite komentar 116 pregledi\nOvaj dan se obilježava zadnjeg četvrtka u aprilu mjesecu. Cilj obilježavanja ovog dana je da se podiže svijest o važnosti osnaživanja i ohrabrivanja djevojčica da se bave IT tehnologijama. U Gimnaziji ’’Tanasije Pejatović’’ ovaj datum se obilježava već treći put i to kroz različite aktivnosti. Ove godine su profesorice informatike Mirka Popadić i Ljiljana Ranevski odlučile da promovišu programiranje u programskom jeziku Java kod učenica prvog razreda, kako bi ih uvele u svijet programiranja već u tom uzrastu. Programirale su i na Micro:Bit -u, jer za to nisu imali priliku u osnovnoj školi. Učenica Tea Drobnjak je pripremila prezentaciju o ženama u ICT-u.\nGimnazija je od 2018. godine članica Oracle Akademije, koja je vodeća kompanija u svijetu programiranja, i bavi se Java programskim rješenjima, takođe pokriva servise baza podataka i informacionih sistema. Profesorice Popadić i Ranevski su sa uspjehom završile po četiri kursa na Oracle Academy ,a to im je omogućilo Ministarstvo prosvjete koje je potpisalo trogodišnji ugovor sa Oracle akademijom.\nPosebno je važno napomenuti da u okviru tog projekta profesorice imaju mogućnost da uključe u obuku i učenike, što su one i uradile. Nakon zavšenog nekog od Oracle kurseva i položenih testova, učenici će od škole dobiti sertifikate.\nPredhodno Opštinska Organizacija Crvenog krsta Pljevlja i ove godine priprema se za obilježavanje Svjetskog dana i nedelje Crvenog krsta\nSledeće Programi obrazovanja i osposobljavanja odraslih za 896 nezaposlenih


Vilijam Stiksrud, doktor filozofije, klinički je neutopsihijatar i direktor ustanove William Stixrud&Associates, u Silver Springu, Merilend, grupnoj praksi specijalizovanoj za učenje, pažnju i socijalne/emotivne poremećaje. Dr Stiksurd je pridruženi član Nacionalnog dečjeg medicinskog centra u Vašingtonu, okrug Kolumbija.\nSarina Grosswald, Ed.D., stručnjak je za kognitivno učenje, koja je bila rukovodilac prve istraživačke studije o efektima programa Transcendentalne Meditacije kod dece sa teškoćama u učenju povezanim sa govorom. Dr. Grosvald i njen rad su u velikoj meri prisutni u brojnim državnim medijima, uključujući PBS i BBC NEWS.\nDžejms Kreg, doktor medicine, član je Američkog Psihijatrijskog Udruženja, predsednik psihijatrijskog društva Virdžinije, i nekadašnji predsednik Virdžinijskog Udruženja psihijatara tokom 4 godine. Trenutno je medicinski direktor Liberty Point-a, stacionarnog programa za lečenje adolescenata sa psihijatrijskim problemima.


Dodik: "Eskobar koristi opozicione poslušnike za miješanje u unutrašnje stvari BiH"\nSrpski član Predsjedništva BiH Milorad Dodik ocijenio je da se pomoćnik državnog sekretar SAD za zapadni Balkan Gabrijel Eskobar neograničeno i nepotrebno miješa u unutrašnje stvari BiH, te da drži kontrolu putem opozicionih poslušnika.\n"To je neprihvatljiv vokabular koji govori o tome kako on ovdje drži kontrolu putem poslušnika političkih partija iz opozicije, prije svega iz Republike Srpske", rekao je Dodik na konferenciji za novinare nakon sastanka sa delegacijom HDZ-a BiH.\nDodik je podsjetio da je Stejt department dao podršku Dejtonskom sporazumu, te da nije zahtjevano da se to popravlja i rješava na način kako su oni tražili.\n"Očigledno je da oni imaju određene naloge i došli su samo da skupo prodaju svoju kožu za javnost. Ja sam to rekao i na posljednjoj sjednici Narodne skupštine Republike Srpske. Rečeno im je da napuste skupštinu i da ne podržavaj nikakve prijedloge koji su u interesu Republike Srpske i to govori o njima", rekao je Dodik i dodao da su oni strani plaćenici.\nDodik je istakao da su prijetnje sankcijama krah diplomatije SAD i odraz nemoći.\n"Nije ovdje istorija i konstitutivnost naroda sankcija, ovdje se radi o pravima i to moraju prihvatiti. Ovdje mi uređujemo. Fino oni govore da mi ovdje moramo doći do rješenja, do koncenzusa, a onda zovu lidere, zovu Šarovića, Borenovića i ispostave im naloge koji se moraju poštovati", rekao je Dodik i dodao da je ponosan što ne pripada političarima te vrste.\nDodik je istakao da nikada nije bi političar koji je slušao instrukcije iz daleke kancelarije i poručio da se političari u BiH moraju vratiti dijalogu.\nOn je ocijenio da međunarodna zajednica, sazivajući na odvojene sastanke političke partije iz vlasti iz Republike Srpske i opozicije, podriva unutrašnje procese u BiH.\nDodik je podsjetio da u Ustavu BiH piše da entiteti imaju oružane snage.\n"Nigdje ne piše da BiH ima sistem odbrane i da uređuje svoju odbranu", rekao je Dodik i dodao da će saglasnost koja je data biti i povučena.\nOn je naveo da 50 odsto kapacitete Oružanih snaga BiH predviđenog za Hrvate nije popunjeno, jer ne žele da pristupe Oružanim snagama, te da je ista situacija i sa Srbima.\n"Ako neko misli da mi treba da gledamo da se to popuni samo sa Muslimanima i da to bude muslimanska vojska, naravno da nećemo", rekao je Dodik i dodao da niko neće da učestvuje u razgovorima koji su predlagani.\nOn je istakao da je Republika Srpska odlučna da podrži jedino ono što piše u Ustavu BiH.\nDodik je pojasnio da je samoopredjeljenje dio kolektivnih odnosa ljudskih prava afirmisanih na najvišem nivou.\n"Konvencije o ljudskim pravima koje su sastavni dio Ustavnog sistema BiH, čak su i nadređene Ustavu, promovišu pravo naroda na samoopredjeljenje. Mi mislimo da tu ne treba ništa mijenjati", rekao je Dodik.\nNa pitanje novinara da li u Narodnoj skupštini Republike Srpske postoji većina za sve najavljene aktivnosti, Dodik je rekao da su jedino na ustavne promjene ili donošenje novog ustava potrebne dvije trećine, a da se sve ostale odluke donose prostom većinom.\n"Mi ne želimo da sprovodimo bilo kakav proces recesije koji se stalno nameće zbog datih hipotetičkih ocjena. Umjesto da bošnjački politički predstavnici sjednu i uvaže zahtjeve iz razgovora sa hrvatskim predstavnicima oni podvaljuju Željka Komšića", rekao je Dodik.\nOn je dodao da to i Srbima onemogućuje kavlitetan dogovor jer u Predsjedništvu BiH ne sjedi čovjek koji je kvalitetan reprezentant hrvatskog naroda.


Izbegnite gradsku gužvu — prenosivi električni skuter | PC Press\nIzbegnite gradsku gužvu — prenosivi električni skuter\n12. septembar 2017. 12. septembar 2017. Marijana Pečić\nNe postoje granice šta sve možemo da elektrifikujemo kada je u pitanju transport. Ako izuzmemo automobile i motocikle, postoje električni skejt, skuter, bicikl pa čak i monocikl. Ako vam je potrebno da se brzo probijete kroz gužvu i da ne mislite na parking postoje opcije, a jedna takva je i Urb-E električno vozilo.\nUrb-E podseća izgledom najviše na skuter, međutim suosnivač Peter Lee tvrdi da je ovo mnogo više od toga. „Prilikom kreiranja proizvoda potrudili smo se da napravimo vozilo koje će ljudima uštedeti vreme i novac, a zaključili smo da je skuter zastarela forma“, izjavio je Peter Lee. „Kao rezultat, naš tim je stvorio liniju patentiranih laganih električnih vozila, koja se lako mogu saviti kako bi stali u autobus ili taksi, mogu da se transformišu u kolica za kupovinu, može da puni sve vaše uređaje, pa čak i da vam otvori flašu nekog pića.“\nKompanija Urb-E ima u ponudi četiri modela Sport, Sport GT, Pro i Pro GT. Određeni modeli električnih skutera imaju bateriju, nazvanu Eddy, koja može da se izvadi i da puni pet uređaja odjednom sa četiri USB 2.0 i jednim USB-C ulazom. Urb-E skuteri napravljeni su od laganog aluminijuma, težina im varira u zavisnosti od modela (oko 14-15 kg) i kao i brzina (oko 22-29 km/h), veoma su zgodni jer mogu da se sklope i rasklope za sekund a nisu mnogo glomazni i mogu da se unesu u autobus ili taksi. Ovi električni skuteri imaju volan kao bicikl i mogu da se kontrolišu na taj način ili možete da prebacujete svoju težinu kako biste promenili pravac. Sa jednim punjenjem baterije razdaljina koju mogu preći ovi skuteri je oko 26 km, odnosno 30, ako se odlučite za nešto bržu, jaču, ali i težu Pro verziju.\nPročitajte i: TikTok savetuje kako da poboljšate performanse baterije iPhona\nCene variraju takođe od modela od 899 dolara do 1.999 dolara međutim, ovakav način transporta je veoma zgodan, pogotovo u gradu za brže manevrisanje kroz ogromne gužve.\nTagovi: baterija, Eddy, električno vozilo, Urb-E\n← Vladimir Putin o budućnosti veštačke inteligencije\nEvropska unija traži promene u oporezivanju internet giganata →


Olakšice kod notara za posebno osjetljive kategorije stanovništva - Impuls\nOlakšice kod notara za posebno osjetljive kategorije stanovništva\nObjavljeno: Ponedjeljak, 30 Juli 2018 08:08\nUredbom o izmjenama i dopunama Uredbe o određivanju nagrada i naknada notarima u Republici Srpskoj, koju je donijela Vlada, uvedena su oslobađanja od plaćanja i olakšice za posebno socijalno osjetljive kategorije stanovništva, rekla je Srni pomoćnik ministra pravde Srpske Jelena Vukadinović.\n“Riječ je o oslobađanju od plaćanja nagrade notaru u iznosu od 50 odsto za posebno socijalno osjetljive kategorije stanovništva”, rekla je Vukadinovićeva i dodala da je to novina u notarijatu Srpske.\nOna je naglasila da se to odnosi na lica koja se nalaze u stanju socijalne potrebe, a koja su primaoci novčane pomoći, ratne vojne invalide od prve do četvrte kategorije, članove porodica poginulih i nestalih boraca Srpske, žrtve ratne torture, civilna lica sa invaliditetom koja su korisnici prava na ličnu invalidninu, lica koja boluju od rijetkih bolesti, te djecu bez roditeljskog staranja.\nVukadinovićeva ističe da ova lica ostvaruju pravo na oslobađanje plaćanja 50 odsto iznosa nagrade notaru, ukoliko notaru dostave dokumentaciju kojom će dokazati svoj status.\n“Propisano je da se ova oslobađanja od plaćanja ne odnose na određene pravne poslove kojima se stiče imovinska korist, koji imaju veze sa privrednim društvima, ustanovama i zadrugama i na one poslove gdje nije neophodan angažman notara da bi takvi poslovi i radnje imali svoje pravno dejstvo”, navela je Vukadinovićeva.\nOna je naglasila da će građani naročito osjetiti olakšice jer je došlo do umanjenja i nagrade notaru koja se plaća za zaključivanje aneksa ugovora, zatim raskida ugovora, za učešće treće i svake naredne stranke.\nDo umanjenja je došlo, naglasila je Vukadinovićeva, i u vezi sa nagradom na koju je notar ima pravo kada posao obavlja van svoje kancelarije i van radnog vremena.\nOna kaže da je bitno da za sve pravne savjete koje notar daje u pripremi ili u vezi sa poslom za koji već naplaćuje nagradu, nema pravo na posebnu nagradu dok je za određene pravne poslove kao što je ugovor o zakupu, obrada isprave koja za predmet ima buduće davanje, određen fiksni iznos nagrade.\nOlakšice su predviđene i za privredu, odnosno smanjena je nagrada notaru za prisustvo i učestvovanje na skupštini akcionarskog i višečlanog društva sa ograničenom odgovornošću i drugih poslovnih subjekata, odnosno tamo gdje je obavezno prisustvo notara.\nVukadinovićeva je navela da je Ministarstvo pravde Srpske radilo izmjene i dopune Uredbe na način da su uzeti u obzir interesi građana, prije svega njihovo ekonomsko i socijalno stanje, na šta su naročito ukazivali narodni poslanici.\n“Ministarstvo pravde je postupalo po zaključcima Vlade Srpske i Narodne skupštine i izvršilo određene analize, te ustanovilo da je potrebno da se izvrše određene izmjene i dopune”, navela je ona.\nSa druge strane, kaže Vukadinovićeva, resorno ministarstvo je vodilo računa o interesima notara i o nesmetanom radu notarske službe.\n“Utvrdili smo da postoje određene praznine, da neka pitanja nisu regulisana, a da u pogledu određenih pitanja notari različito postupaju tako da je bilo potrebno propisati odredbu da bi se obezbijedilo jednoobrazno postupanje u naplatama i nagradama notara”, objasnila je Vukadinovićeva.\nOna je navela da je Ministarstvo pravde sve vrijeme sarađivalo i sa Notarskom komorom, od koje je dobijalo prijedloge za izmjene i dopune, a održan je i veći broj sastanaka.\n“Cilj nam je bio da zajedno identifikujemo koje je odredbe potrebno mijenjati, pitanja koja je potrebno urediti da bi našlo komproimisno i najbolje rješenje kako za građane i privredu, tako i za notare”, istakla je Vukadinovićeva.\nNjemačka novim zakonom želi olakšati uvoz radnika izvan EU


Crnogorski lingvisti: Treba li jezička policija da tera Crnogorce da jotuju? - Sputnjik Srbija\n11:47 12.11.2018 (osveženo 15:52 12.11.2018) Preuzmite kraći link\nLingvista Sanja Orlandić smatra da je Crnoj Gori zakon o jeziku neophodan jer bi trebalo „da precizira ono što je u Ustavu definisano kao službeni jezik u odnosu na ono što je označeno kao jezici u službenoj upotrebi“, preneo je portal RTCG.\nNjena koleginica, lingvista Rajka Glušica, kaže da je „potpuno pogrešno uvoditi bilo kakave zakone, propise, naredbe, jer se u jeziku ne može ništa postići restrikcijom, zakonima, i kaznama“.\nPredsednik Upravnog odbora Fakulteta za crnogorski jezik i književnost Milenko Perović veruje da je zakon o crnogorskom jeziku, kao i u svim uređenim zemljama koje ga imaju, potreban i Crnoj Gori.\nUpitan šta to znači i koji su konkretni razlozi zbog kojih je zakon o crnogorskom jeziku potreban, Perović kaže:\n„Pre svega da bismo na jedan uređeni način regulisali materiju jezičke politike, kao izuzetno važnog dela ukupne državne politike. Da se na jedan utemeljen način razvija montenegristika kao oblast kulture i, u krajnjoj liniji, da bi se sprečio negativni proces jezičke kulture, ili bolje reći — nekulture“.\nOrlandićeva, međutim, navodi primer slovenačkog jezika, u kojem se navodi da se uz strani naziv obavezno navede i naziv na slovenačkom jeziku, te da on ne sme biti manje vidljiv od onoga na stranom.\n„U Srbiji su takođe propisane visoke novčane kazne za one koji ne poštuju korišćenje srpskog jezika i ćiriličnog pisma“, kaže Orlandićeva.\nTakva rešenja neki lingvisti, navodi se, vide kao alfabetski purizam.\n„Šta će taj zakon da propiše? Da li možda jezičku policiju i narediti da svi stanovnici Crne Gore moraju da jotuju“, istakla je Glušica, dok Orlandićeva ističe da zakon neće nikoga terati da koristi jotovanu varijantu crnogorskog jezika, već da se reguliše pravopisom, gde je to rešeno dubletno.\n„Ne treba ni u Crnoj Gori od ovoga praviti političko pitanje, već prosto treba zaštititi crnogorski jezik koliko se može, a jezička kultura i svest o njoj ostaju u domenu obrazovanja“, kazala je Orlandićeva.\nBio jezik ugrožen ili ne, trebalo bi da se bavimo njegovim razvijanjem i unapređenjem, jer pametna država jezik ne prepušta spontanom razvoju, navela je ona.


EU se oprašta sa Velikom Britanijom\nBritanci su u četvrtak otklonili posljednju prepreku u četverogodišnjem procesu izlaska iz Evropske unije odobravanjem izlaznog sporazuma od strane svih preostalih 27 članica procesom 'pisane procedure'.\nNakon gotovo pola stoljeća članstva, Velika Britanija od subote, 01. februara više neće biti članica Evropske unije i unutar Unije bit će smatrana trećom zemljom.\nMeđutim, ipak će ući u prelazni period koji će trajati do kraja decembra ove godine kako bi se stanovnici i kompanije prilagodili ovoj promijeni. Tokom tranzicije, Britanija će nastaviti da primjenjuje zakone Evropske unije ali neće biti zastupljena u EU institucijama.\nKako bi proslavili svoje prijateljstvo sa odlazećom članicom, grad Brisel je u četvrtak, uprkos ogromnim padavinama, organizovao koncert. Pored toga u kafiću u blizini Evropskog parlamenta bit će organizovana i zabava povodom Brexita.\nBritanski zastupnik u EU iz reda Zelenih, Magid Magid, organizator zabave, napisao je na Facebooku: "Kako god, Brexit je bezveze, ali to ne znači da ne možemo da se zabavimo zajedno", prenosi Reuters.\nBrexit dan u Briselu će biti proslavljen malo tiše no u Londonu, gdje se na Trgu parlamenta očekuje proslava pristalica izlaska.\nZastava Velike Britanije bit će spuštena sa zgrade Evropske komisije u petak predvečer i stavljena na mjesto na kojem se nalaze zastave zemalja koje nisu članice EU.\n"Moraju je zadržati u slučaju da se Boris Johnson ikada želi vratiti ovdje", rekao je za Reuters neimenovani EU zvaničnik.\nEvropski parlament planira da jednu britansku zastavu stavi u Muzej evropske historije.


Đukanović odlikovao Pošu Medaljom za zasluge - Vijesti.me\n"KAO IZRAZ ZAHVALNOSTI"\nĐukanović odlikovao Pošu Medaljom za zasluge\nĐukanović je, kako je saopšteno iz njegovog Kabineta, posebno zahvalio za podršku koju je Mađarska kao kontakt zemlja za NATO pružila Crnoj Gori tokom procesa učlanjenja\nPredsjednik Crne Gore Milo Đukanović odlikovao je mađarskog ambasadora, Kristijana Pošu, Medaljom za zasluge, kao izraz zahvalnosti za posvećen i prijateljski angažman koji je doprinio unaprijeđenju odnosa dvije države.\nĐukanović je, kako je saopšteno iz njegovog Kabineta, posebno zahvalio za podršku koju je Mađarska kao kontakt zemlja za NATO pružila Crnoj Gori tokom procesa učlanjenja.\n“Crna Gora izuzetno cijeni pažnju i podršku koju Mađarska pruža evropskoj perspektivi zemalja Zapadnog Balkana”, kazao je Đukanović, naglašavajući širi značaj evropeizacije regiona.\nPoša se zahvalio Đukanoviću na odlikovanju, navodeći da njegovo prijateljstvo prema Crnoj Gori nije oročeno mandatom koji završava.\nOn je ocijenio da je prijem Crne Gore u NATO zajednički uspjeh dvije države, ukazujući na spremnost Mađarske da podrži Crnu Goru na evropskom putu.\n“Sagovornici su ocijenili da dvije zemlje imaju izuzetno sadržajnu saradnju u gotovo svim oblastima i iskazali interes za unaprijeđenjem saradnje u oblasti zdravstva i sporta”, navodi se u saopštenju.\nTelekom madarske treba da sada povuce svoje priznanje o crnogorskoj korupciji, pocela sezona podjela odlikovanja


Veliku pomoć pružaju Srbi iz rasejanja matici Srbiji ~\nSrbi iz rasejanja matici daju svoja srca i svoj novac\n“Naša sestrinska organizacija ”Dečija radost” iz Gnjilana moli dijasporu za pomoć radi organizovanja\nDarovi za decu iz sela Kmetovce\novogodišnjeg Božićnog i Novogodišnjeg karavana u Kosovskom pomoravlju. Kao i predhodnih godina organizacija pripremi paketiće za decu i posete 5 do 10 sela da podele deci paketiće. To je veoma lepa tradicija. Prošle godine smo posetili srpsku decu u selima, Kmetovce, Šilovu, Gornjem Livocu kod Gnjilana i ulepšali im Božić i Novu godinu. Mi želimo da mališanima i ove godine pomognemo donacijama, kako bi uz vašu pomoć mogli to da ostvarimo”.\nOvo je apel koji je svojim članovima i saradnicima uputila humanitarna organizacija “Save Displaced Serbs” (Spasimo raseljene Srbe) iz Los Anđelosa, koju predvodi veliki humanitarac Miodrag Mile Nikolić, poreklom iz Šapca.\nMiodrag Mile Nikolić iz Los Anđelosa\nSrpski mališani iz Gnjilana\n“Veliko je zadovoljstvo videti dečje osmehe kada dobiju naše poklone, a mi ćemo potom tu radost da podelimo među sobom, jer ćemo snimke staviti na našu internet stranicu da svi vidite sreću koju darujemo mališanima. Uz to, mi uvek napominjemo da sve svoje donacije naši dobrotvori mogu u SAD i inostranim zemljama da odbiju od svog poreza. I da će svaki humanitarac i darodavac od nas na kraju godine dobiti potvrdu o prilogu, koji prilaže uz poresku prijavu”, naglašava nam Mile Nikolić lepotu i praktičnost ovog darivanja mališanima sa Kosmeta.\nNikolić već decenijama vodi humanitarnu organizaciju “Save Displaced Serbs”, sa kojom je spasao hiljadu mališana iz porodica izbeglica i stradalih srpskih domaćinstava. Pomagao je sa svojim saradnicima i donatorima , na primer i Udruženje roditelja dece obolele od raka. Pomogao je invalidu iz Banje Vrujci da reši svoj socijalni status i dobije kompjuter, da bi, kad je ostao bez obe šake, mogao da se osposobi da makar malo radi. Bio je Mile Nikolić “najplemenitiji Srbin” i dobitnik nagrade “Najpleminitiji podvig”, koju dodeljuje list “Večernje novosti”.\nSada Miodrag Mile Nikolić iz Kalifornije preko našeg portala “Štajerske novice” poziva sve ljude dobre volje da daruju svoje priloge za “Dečiju radost”, preko našeg sajta: www.stajerska.eu\nŠvajcarski Srbi i udruženje “Koreni”, koje predvodi Stojan Stevanović, ugledni patriota i poslovni čovek, sa uspehom vodi akciju darivanja i čestitki mališanima za Božić i Novu godinu.\n“Srbi iz rasejanja matici daju svoja srca i svoj novac, a dali bi i svoju dušu. Pomoć nije samo davanje, ona je radost naše sloge i zajedništva, znak da mislimo jedni na druge. Zato svakome od njih veliko hvala, što brinu o našoj deci i njihovim porodicama”, izjavio je Stojan Stevanović, koji je ove nedelje objavio imena tridesetak dobrotvora, da javnost čuje za njih i njihovu humanost.\nIstovremeno Srbi iz Čikaga, gde su trenutno u poseti predstolonaslednik Aleksandar i princeza Katarina Karađorđević, preko princezine fodnacije poslali su kontejner sa poklonima za decu povodom Božićnih i Novogodišnjih praznika.\nDobrotovri su darivali 553 kutije poklona, koji uključuju odeću, igračke i druge preko potrebne stvari, a koji će biti dostavljene deci u sirotišta, dnevne centre za decu sa posebnim potrebama, prihvatilišta za žene i druge ustanove širom Srbije i Republike Srpske.\n„Zahvaljujući podršci donatora i divnih ljudi iz Čikaga, koji tradicionalno nastavljaju da pomažu našoj deci, moj suprug i ja se radujemo što ćemo i ove godine usrećiti više od 1000 mališana, uprkos svim poteškoćama koje je pandemija koronavirusa donela. Svi zajedno treba da budemo ponosni, jer nam je ljubav prema deci i njihova sigurnost na prvom mestu. Pozivamo sve ljude koji su u mogućnosti da nam se pridruže i pomognu da deci obezbedimo bolje detinjstvo i stvorimo nezaboravne uspomene. Ono što za nas predstavlja sitnicu, svakom detetu iz sirotišta može da znači mnogo, a svaki znak pažnje i ljubavi izmamiće osmehe i sreću na njihovim licima. Moj suprug i ja smo veoma zahvalni donatorima za svu podršku i pomoć koju deca dobijaju. Njihovi osmesi najveća su nagrada za sve nas koji smo za to zaslužni”, rekla je Njeno kraljevsko visočanstvo princeza Katarina Karađorđević.\nDa su srpska deca u matici, koja žive u teškim uslovima, prva briga naših humanitaraca iz rasejanja, govori i primer članova udruženja “Građani Lomnice u inostranstvu”, koji su sakupili 820.000 dinara. Ovim su finansirali zamenu drvenarije na zgradi OŠ “Despot Stefan Visoki” u Lomnici kraj Despotovca.\nFudbalski gastarbajter Dragan Ćeran iz Ubekistana je priložio je 500.000 dinara za hram Svetog Vasilija Ostroškog u rodnom Banatskom Velikom Selu renoviranje njegovog krova. Pre desetak godina Ćeran je sa suprugom Maja darivao ovoj crkvi 20.000 dolara kako bi počela njena izgradnja u Banatskom Velikom Selu.\nLiu Marketi, gospođa iz Vićence, potomak Sarajke Matilde Papo, u više navrata je pomagala srpski narod u matici. Svoju humanost pokazala je u vreme velikih poplava 2014, godine u Srbiji i Bih, ali i danas u vreme pandemije, kada je darivala humanitarnu pomoć.\nRobert Lesing, ministar spoljnih poslova SAD: „Kada se bude pisala istorija Prvog svetskog rata, njen najslavniji odeljak nosiće naziv SRBIJA.“


revidiranje - Sputnjik Srbija\n14:43 17 Januar 2021\nPutin: Ne dopustiti narušavanje uloge sovjetskih specijalnih službi u porazu nacizma\nZločini i represije nad sovjetskim narodom nikada neće biti zaboravljeni, važno je suprostaviti se svakom pokušaju revidiranja istorije, uključujući i narušavanje uloge sovjetskih specijalnih službi u njoj, izjavio je predsednik Rusije Vladimir Putin.\nZaharova: Pentagon monstruozno laže kad govori o Drugom svetskom ratu\nNa račun Rusije iznete su monstruozne neistine i licemerne tvrdnje, koje predstavljaju još jedno u nizu revidiranje istorije Drugog svetskog rata, izjavila je portparolka ruskog Ministarstva spoljnih poslova Marija Zaharova, komentarišući prezentaciju Pentagona o istoriji borbe protiv fašizma.\nPutin: Rusija neće dozvoliti izobličavanje istorije\nRusija će razotkrivati sve pokušaje izobličavanja istorije i neće dozvoliti nikome da precrta junačke stranice zemlje, rekao je Vladimir Putin u govoru na svečanoj večeri u čast Dana zaštitnika otadžbine koji se danas obeležava u Rusiji.\nRuski senator: Rusija je nesporni pobednik u Drugom svetskom ratu\nLideri država koje su bile u antihitlerovskoj koaliciji treba da se suzdrže od polemike o Drugom svetskom ratu, jer ona podriva temelje i norme posleratne svetske politike. Rusija je nesporni pobednik u tom ratu, što potvrđuje i njeno stalno članstvo u Savetu bezbednosti UN, ističe ruski senator Aleksej Puškov.\nSramotno je da se i dalje licitira svetim imenom Koncentracionog logora Jasenovac, sramotno je da se dovodi u pitanje stradanje 20.000 dece koja su umrla u nezamislivim uslovima, da se taj varvarski čin Holokausta i genocida dovodi u pitanje, kaže za Sputnjik Saša Kosanović, povodom pristanka hrvatskog vrha na reviziju stradanja Srba u tom logoru.\nTurska će preispitati odnose sa SAD ukoliko američke vlasti odbiju da izruče islamskog sveštenika Fatulaha Gulena, kojeg Ankara optužuje da je umešan u organizaciju nedavnog državnog udara, izjavio je premijer te zemlje Binali Jildirim.\nSevernoatlantska alijansa kupuje vreme sa Rusijom dok se ne razreši pitanje predstojećih izbora u SAD, jer svi znaju da je NATO isto što i američka vojska, smatra profesor sa Fakulteta za medije i komunikacije Aleksandar Fatić.


Juli 2015 - FZZZ\n(Sarajevo, 30.7.2015. godine) - Obavještavamo zainteresirane poslodavce iz Kantona Sarajevo da je od 30.7.2015. godine omogućeno apliciranje za učešće u Programu javnih radova 2015 s obzirom da je, u međuvremenu, dio poslodavaca iz ovog kantona odustao od učešća u realizaciji Programa. Apliciranje je moguće izvršiti putem internet stranice Federalnog zavod... Opširnije\nTešanj: Trgovinska razmjena sa 25 članica EU\n(Tešanj, juli 2015. godine) - Države Evropske unije najvažnija su tržišta tešanjske privrede, čiji su proizvodi u prošloj godini završili u 59 država svijeta. Privrednici iz Tešnja uspostavili su trgovinsku razmjenu sa poslovnim partnerima u 25 od 28 članica Evropske unije. "Jedine tri države na čija tržišta tešanjska privreda ne izvozi svoju robu ili ne uv... Opširnije\nPrvo radno iskustvo: Posao za 56 pripravnika\n(Zenica, juli 2015. godine) - Zavod zdravstvenog osiguranja Zeničko-dobojskog kantona potpisao je ugovore sa 56 pripravnika koji će, na osnovu Programa sufinansiranja zapošljavanja i sufinansiranja sticanja prvog radnog iskustva 2015. kojeg finansira Federalni zavod za zapošljavanje, steći prvo radno iskustvo.Ugovor je, na period od godinu dana, potpisan... Opširnije\nJoš jedna uspješna Nahlina obuka\n(Sarajevo, juli 2015. godine) - Obuka za krojačicu i šnajdericu je nova obuka koju je Centar za edukaciju i istraživanje “Nahla” uz podršku Instituta za međunarodnu saradnju Njemačkog saveza visokih narodnih škola (DVV International) - Ured u BiH realizirao od marta do juna 2015. godine i tako obogatio paletu svojih obuka kreiranih u skladu sa zahtjevima ... Opširnije\nProgram prekvalifikacije i Program javnih radova\n(Sarajevo, 8.7.2015. godine) - Služba za zapošljavanje Kantona Sarajevo objavila je javni poziv poslodavcima da se prijave za učešće u programu obuke, prekvalifikacije i dokvalifikacije nezaposlenih osoba za poznatog poslodavca. Cilj ovog programa je obuka, prekvalifikacija i dokvalifikacija nezaposlenih osoba sa područja Kantona Sarajevo, a planirana sre... Opširnije\nZapošljavanje bez ograničenja\n(Juli, 2015. godine) - Od 1. jula hrvatski građani mogu se zapošljavati bez ikakvih ograničenja u 22 zemlje članice, dok je pet zemalja odlučilo produžiti ograničenja na još tri godine, rečeno je u Evropskoj komisiji. Komisija je zaprimila službene obavijesti od Austrije, Holandije, Velike Britanije, Slovenije i Malte da zadržavaju ograničenja za zapošljava... Opširnije


Hemijsko – tehnološka škola dobila sredstva za izgradnju veterinarske ambulante\nRTV Subotica • Sanela Simeunović • 10. jun 2022. • 14:45 •\nHemijsko – tehnološka škola dobila je sredstva u vrednosti od 8 miliona dinara za izgradnju veterinrske ambulante od Ministarstva prosvete. Ova škola pravi je primer kako se tokom obrazovanja spajaju i primenjuju i teorija i praksa, istakli su predstavnivci Ministrastva.\nHemijsko –tehnološka škola kao srednja štručna škola za svoj prioritet ima svakako ono što je zacrtano školskim razvojnim planom, a to je da budemo generatori lokalnog ekonomskog razvoja, rekao je direktor Hemijsko- tehnološke škole, Nikola Matković. Izuzetno je značajno da se praktična nastava realizuje na najbolji mogući način, kroz različite aktivnosti, kaže Matković. Da je ova škola dobar primer povezivanja teorijskog rada i prakse, potvdrili su i predstavnici Ministarstva prosvete prilikom posete ovoj ustanovi.\nMi smo škola koja se trudi da ne zanemari ni jedan segmnet kada je reč o obrazovanju mladih, a o samom kvalitetu govore i mnogi uspesi koji su ostvareni na različitim poljima u toku ove školske godine, rekao je Matković. Kada je reč o samoj praksi ima mnoštvo aktivnosti, a ova poseta je pokazatelj da je naša škola prepoznata po svom kvalitetu u oblasti obrazovanja.\nHemijsko –tehnološka školas deluje na području rada tekstilstvo i kožarstvo, hemija, nemetali i grafičarstvo i poljoprivreda, proizvodnja i prerada hrane.


Parlić: Tri nagrade za mitrovičke učenike na Festivalu muzičkih i baletskih škola Srbije - Radio Kontakt Plus\nParlić: Tri nagrade za mitrovičke učenike na Festivalu muzičkih i baletskih škola Srbije\ngrad13:00, 17.05.2022Izvor: Radio Mitrovica sever\nU periodu od 7. do 13. maja u Nišu je održan veliki Festival zajednice muzičkih i baletskih škola Srbije, na kome je učestvovala i Srednja muzička škola „Miodrag Vasiljević“ iz Kosovske Mitrovice.\nFestival su organizovali Muzička škola iz Niša i grad Niš, rekao je za Radio Kosovsku Mitrovicu, direktor Muzičke škole „Miodrag Vasiljević“ David Parlić.\n„Pored brojnih muzičkih i baletskih škola u jednom takmičarskom danu, takmičili smo se u konkurenciji Niške, Užičke, Kraljevačke, Kragujevačke, Novosadske i više Beogradskih muzičkih škola. Naši učenici su ostvarili zapažene rezultate na ovom takmičenju. Učenica šeste godine niže muzičke škole na klaviru u klasi profesorice Andrijane Šljivić osvojila je drugu nagradu, Bogdan Radovanović učenik pete godine na harmonici u klasi Marka Radovanovića treću nagradu i Dušan Radović učenik pete godine na gitari u klasi Petra Rakića treću nagradu. To je ekipa solista koji su predstavljali Muzičku školu iz Kosovske Mitrovice i postigli na ovom takmičenju odlične rezultate“, rekao je Parlić.\nAko se uzme u obzir da je konkurencija bila jaka i da je na festivalu učestvovalo preko 60 muzičkih škola Srbije, ovo je veliki uspeh za Muzičku školu“Miodrag Vasiljević“, dodao je Parlić i iskoristio priliku da pohvali mladog učenika Vukašina Radovanovića koji je na već sada drugom takmičenju u Nišu, “Naisus gitar festivalu“ zauzeo visoko prvo mesto sa osvojenih 98 poena od maksimalnih 100.\nUputio je pohvale za njegov trud, podršku njegove porodice i rad nastavnika gitare Vladimira Karadžića koji ga je spremao za pomenuti festival.\nParlić je rekao da škola ima odlične učenike, talente i perspektivne muzičare, pa je iskoristio priliku da najavi i upis nove generacije, s obzirom na to da je uskoro kraj školske godine. Upis u nižu muzičku školu se, prema njegovim rečima, vrši u periodu od 20. do 24. juna, kada se učenici opraštaju od tekuće nastavne godine, tako da učenici drugog i trećeg razreda osnovnih škola, koji žele da upišu školu gitare, klavira, violine ili harmonike mogu da se blagovremeno raspitaju, upišu i nastave u novoj školskoj godini da pohađaju Muzičku školu „Miodrag Vasiljević“. Ukuliko neko želi da upiše solo pevanje starosna granica je oko 15 godina života, a uslovi upisa su isti za sve. Pozvao je sve zainteresovane i rekao da su svi dobrodošli.\nDirektor muzičke škole se na kraju zahvalio učenicima na trudu koji su uložili u pripremi kao i njihovim roditeljima na poverenju a posebno Privremenom organu opštine Kosovska Mitrovica koji je svesrdno podržao ovu manifestaciju i gostovanje naše dece u Nišu.


AFERA UDOVIČIĆ SE NASTAVLJA, a PARA i dalje NEMA !\n17. 04. 2018. HRONIKA\nDa apsolviramo poznato. Sve je počelo kada je Siniša Jasnić, smenjeni predsednik Univerzitetskog sportskog saveza Srbije, osnovao preduzeće „Evropske univerzitetske igre 2020.“ bez odluke Skupštine USSS. Nakon toga, ministar Vanja Udovičić toj fantomskoj firmi prebacuje 143 miliona dinara, a od tog novca je, kako on i Jasnić tvrde, 572.000 evra otišlo EUSA za master plan. Te navode, međutim, demantuje finansijski izveštaj te organizacije u kome nema tih para, kao što nema ni potvrde da su izradili master plan.\nEvropska univerzitetska sportska asocijacija (EUSA) nije izradila master plan za Univerzijadu u Beogradu, već je samo pomagala, a 572.000 evra, koliko je Srbija navodno platila, nije evidentirano u njenom finansijskom izveštaju.\nDrugim rečima, ne zna se gde je završilo 572.000 evra državnih para za koje su oni tvrdili da su date EUSA, i to za izradu master plana.\nPojedini ljudi u Evropskoj asocijaciji sumnjaju da je reč o međunarodnoj aferi pranja novca u koju su umešani i neki njihovi visoki funkcioneri. Zbog toga će zatražiti da se sve preispita jer ima indicija da su Udovičić i Jasnić imali podršku za nezakonito trošenje srpskih državnih para najmanje jednog od čelnika te organizacije i da je novac završio na privatnim računima. Zato ne treba da čudi što ministar sporta i smenjeni predsednika USSS Jasnić ne dozvoljavaju da novoizabrano rukovodstvo Saveza preuzme dužnost jer bi bili otkriveni svi tragovi nezakonitih radnji.\nNovinarski sagovornik tvrdi:\n- EUSA nikada nije do sada radila master plan za Univerzijadu, već je samo pomagala, i to se ne naplaćuje jer se ta aktivnost finansira iz takse koju domaćin izdvaja za organizaciju. Beograd je to platio još 2016. godine, reč je, naime, o 250.000 evra. U izveštaju koji je dostavljen delegatima Skupštine EUSA, na kojoj je prisustvovao i ministar Udovičić, piše: "EUSA ulaže puno energije za podršku EUG-a (Univerzitetske igre), pripremu i realizaciju uspešnih događaja. U slučaju "EUG 2020" EUSA je pomogla Beogradu u pripremi master plana za igre. Budući da ovo nije bio budžetirano, pozicije se poništavaju i ne utiču na konačni rezultat.\nOn dodaje da je ovakvo stanje konstatovao i revizor.\n- Ne bi bilo ništa sumnjivo da u Srbiji nije pokrenuta priča o tome da je preduzeće za tehničku organizaciju Univerzijade platilo EUSA neverovatnih 572.000 evra za izradu master plana. Tada su se i u samoj evropskoj asocijaciji podigli na noge, jer se ne zna gde je novac. Postoje indicije da su neki srpski zvaničnici USSS, koji imaju prijateljske odnose sa pojedinim zvaničnicima EUSA, ponudili posao oko navodne izrade master plana. Taj novac je verovatno legao na račun EUSA, pretpostavljamo da je fakturisano nešto što je trebalo da bude besplatno, a onda je sve potrošeno, ali bez dokumentacije. Pitanje je kome je isplaćen novac sa računa EUSA i na koji način, i da li je ovde reč o pranju novca. Ima indicija da je to, zato su i počeli tajni sastanci Udovičića, Jasnića i nekih čelnika EUSA po beogradskim restoranima. Verovatno se traži način da se sve ovo zataška jer je otvorena međunarodna afera zbog koje mogu da stradaju i čelnici EUSA. Zato nije ni pozvano novo rukovodstvo USSS, ali će neki od delegata pokrenuti to pitanje - naglašava naš sagovornik.\nDejan Madić, novoizabrani predsednik USSS, komentariše u vezi sa pomenutim:\n- Nisam dobio Izveštaj EUSA i ne znam šta u njemu piše. Mi smo EUSA uputili pismo šta se ovde dešava, ali odgovora nema. Ono što je sigurno jeste da je EUSA u obavezi da pomaže s organizacijom Univerzijada i da nikada nije uradila ni naplatila master plan - kaže Madić.\nSmenjeni Siniša Jasnić je ranije potvrdio za "Blic" da su pare uplaćene za master plan.\n- Od 143 miliona dinara, za master plan koji je uradila EUSA potrošeno je 572.000 evra. To je sve čisto, a pokušava da se napravi afera gde joj mesto nije - govorio je Jasnić.\nOdržana je skupština Evropske univerzitetske sportske asocijacije u Madridu\nAfera "Udovičic - Univerzijada" uplovila je u međunarodne vode i otvorila Pandorinu kutiju sa pitanjem gde je završilo 572.000 evra srpskog državnog novca ??!!\nTu kutiju je otvorio Matijaž Pečovnik, generalni sekretar te organizacije, koji je na sednici ovog tela, izneo da je samo 60 odsto od tog iznosa uplaćeno na račun EUSA za izradu master plana za Univerzijadu u Beogradu, dok će preostali deo Srbija isplatiti kada se taj dokument preda na ruke srpskom ministru sporta Vanji Udovičiću.\nPomenuti ministar sporta tvrdi suprotno, odnosno da je taj novac već uplaćen EUSA u celini, pa se postavlja pitanje ko od njih dvojice govori istinu.\nNemački delegat tražio je objašnjenje za situaciju i nestali novac, dok je slovenac, generalni sekretar Pečovnik posle obavljenih konsultacija i potvrda izjavio sledece:\n- EUSA je učestvovala u izradi master plana, ali Srbija nije platila ceo iznos od 572.000 evra, već samo 60 odsto od tog iznosa. Naveo je da je prihodni konto iz Srbije prikazan na 548 stavci, koja u finansijskom izveštaju prestvalja EUSA refundaciju.\nPečovnik je naveo da će preostalih 40 odsto, koliko USSS još duguje, leći na račun EUSA kada se master plan odnese na ruke ministru sporta Vanji Uvovićiću. Nakon tog odgovora, nastalo je komešanje delegata, jer je cela ova priča totalno nelogična, zbog čega će nemački savez naknadno uputiti dodatna pitanja na adresu EUSA .\nIzvor: Internet, Blic


Studentski kulturni centar Beograd - NEZAVISNA KULTURNA SCENA I IZAZOVI SAMOODRŽIVOSTI – STUDIJA SLUČAJA KOMERCIJALNE DELATNOSTI MIKSER HAUSA\nNEZAVISNA KULTURNA SCENA I IZAZOVI SAMOODRŽIVOSTI – STUDIJA SLUČAJA KOMERCIJALNE DELATNOSTI MIKSER HAUSA\nPETAK, 24. JUN U 19.00\nPredstavljanje interesantnih tema diplomaca Fakulteta dramskih umetnosti u Beogradu; zajednički projekat SKC Novi Beograd i FDU\ngovori: Anja Aranđelović, Fakultet dramskih umetnosti, menadžment kulture i medija\n„Nezavisna kulturna scena konstantno radi na prevazilaženju problema i iznalaženju modela za rad i opstanak. Nepostojanje obezbeđenog prostora za rad, tehničkih i finansijskih sredstava, egzistencija organizacija civilnog sektora isključivo zavisi od sopstvenih sposobnosti, aktivnosti i reakcije javnosti.\nOsnovno pitanje je kako opstati na kulturnom tržištu u doba svetske ekonomske krize uz smanjenu podršku države ili čak i bez podrške, jake konkurencije i velike ponude kulturnih sadržaja? Uz sve to, ne treba zaboraviti i nedostatak slobodnog vremena i dominaciju novih medija i društvenih mreža koje oduzimaju i to malo slobodnog vremena.\nU današnje vreme više nije dovoljno samo imati dobar i kvalitetan kulturni program, već se on mora prilagoditi prostoru i vremenu u kome živimo, kao i novim okolnostima u vidu uvođenja novih programa kao i povezivanju sa drugim organizacijama.\nMikser Haus spada u kulturne institucije koje posluju na tržištu i samim tim moraju da se prilagode njegovim zakonitostima, ali pored toga ne žele da odustanu od svog umetničkog identiteta. Savremeni principi poslovanja i dinamično okruženje nametnulo je pomirenje i saradnju umetničke i komercijalne delatnosti.\nNa primeru rada Udruženja MIKSER i Mikser Hausa u zajedničkom multifunkcionalnom prostoru, sa modernom tehničkom opremom i malom grupom mladih, obrazovanih ljudi, pokazana je mogućnost opstanka i razvitka kulturne scene.\nIstraživanje studijskog slučaja komercijalne delatnosti Mikser Hausa kao modela preduzetništva u kulturi dovelo je do zaključaka o kojima će biti reč na tribini.“


Britanski servis TransferGo navodno postaje prvi operater za transfer novca u svetu koji nudi uslugu trgovanja kriptovalutama, izveštava Blumberg 27. jula.\nTransferGo sada omogućava korisnicima da kupuju i prodaju pet glavnih kriptovaluta - Bitkoin (BTC), Itirijum (ETH), Ripl (XRP), Bitkoin Keš (BCH) i Lajtkoin (LTC).\nPrema izvršnom direktoru i osnivaču TransferGo Daumantas Dvilinskasu, mogućnost trgovanja kriptovalutama je bila pokrenuta "kao odgovor na potražnju naše baze korisnika":\n"Sa više od 4.000 registrovanih korisnika u prvih nekoliko sati, vidimo da postoji velika tržišna potražnja za jednostavnim i pouzdanim investicionim i trgovačkim rešenjima."\nOsnovana 2012. godine, TransferGo trenutno ima “preko 600.000“ registrovanih korisnika i partner je sa trideset banaka.\nTransfer novca je prenos novca od strane radnika u inostranstvo do druge osobe preko međunarodnih granica. U 2017. godini, globalni tok transfera novca u zemljama u razvoju dostigao je 466 milijardi dolara.\nNešto ranije ove nedelje, glavni izvršni direktor platnog giganta Mastercard-a Ajajpal Banga, razbio je decentralizovane kriptovalute - za razliku od državnih emisija koje su nazvali "đubre". Banga je optužio kriptovalute za "divlju" volativnost, tvrdeći da ne "zaslužuju" da se smatraju sredstvom razmene.\nPre toga u junu, Qiwi Blockchain Technologies (QBT), podružnica glavnog ruskog fiat pružaoca platnih usluga Qiwi, navodno je pokrenula kripto investicijsku banku izgrađenu na "klasičnom modelu investicijonog bankarstva". Prema rečima finansijskog direktora kompanije, predstojeća HASH platforma će početi da nudi usluge trgovanja kriptovalutama u 2019. godini, nakon što kompanija dobije potrebnu licencu.


Bihać: U novootvorenom Home & Garden centru Westal posao dobilo 20 radnika - mojusk.ba\nGrupacija Čavkunović BP koja zapošljava preko 180 radnika otvorila je danas u Bihaću vrata savremenog Home & Garden centra Westal. Riječ je o novom objektu grupacije Čavkunović BP u kojem je posao dobilo 20 radnika i sa 20 radnika u istoimenoj poslovnicu Sanskom Mostu čini okosnicu grupacije. Novootvoreni centar danas je posjetio i bihaćki gradonačelnik Emdžad Galijašević, istaknuvši da je svako novo radno mjesto u Bihaću veliki uspjeh i potvrda da privatni kapital ima snagu da razvija privredu Bihaća.\n„ Investicija u ovaj objekat iznosi 1,6 miliona KM i hvala grupaciji Čavkunović BP koja investira u svoj grad .Treba nam investicija i novih radnih mjesta, ali istovremeno moramo otvoriti priču oko visine plata u privatnom sektoru koje bi trebale biti primjerene vremenu u kojem živimo. Pomogli smo i ovoj firmi oko svih potrebnih dozvola i svi koji ulažu u svoj grad moraju imati podršku lokalnih , ali i svih nivoa vlasti „-kazao je gradonačelnik Galijašević.\nPrema riječima Adnana Kurtovića, tehničkog direktora firme Westal, uskoro kreće ulaganje u završetak vrtnog centra, a u postojećem objektu kupci mogu pronaći preko 10.000 artikala za kuću.\nBeogradski Agrokomerc pod stečajem


Popodne se očekuje intenzivniji saobraćaj u Srbiji\nBeta\t 22. jula 2016. 09:30\nNa putevima u Srbiji zbog kraja radne nedelje očekuje se danas veći broj vozila u prvim popodnevnim satima, saopštio je Auto-moto savez Srbije (AMSS).\nIntenzivniji saobraćaj posebno se očekuje na Ibarskoj magistrali, na putevima koji vode ka Crnoj Gori, Makedoniji i Bugarskoj, kao i na naplatnim rampama Bubanj Potok, Stara Pazova, Sirig i Nais.\nPrema poslednjim informacijama Uprave granične Policije, zadržavanja na prelazima Gostun i Špiljani, na izlazu iz zemlje su izmedju 30 i 60 minuta, dok je na ulazu u Srbiju na prelazima Batrovci i Horgoš saobraćaj pojačan, ali za sada bez čekanja.\nDo 1. oktobra zbog potrebe izgradnje robne kuće Ikea biće izmenjen režimu saobraćaja na delu puta od naplatne rampe Bubanj Potok do izlaza Tranšped, u pravcu ka Nišu. Za vreme radova biće zatvorena vozna i zaustavna traka u pravcu ka Nišu u dužini od 500 do 1.500 metara.\nDo kraja meseca će zbog radova kod naplatne rampe Vrčin na auto-putu E-75 biti zatvorene za saobraćaj zaustavne trake u oba smera.\nZbog obezbedjenja radova na izgradnji auto-puta E-80 izmenjen je režima saobraćaja na deonici Prosek-Bancarevo, na delu obilaznice oko Niša ka Pirotu, u zoni Malčanske petlje, u smeru Niš-Pirot. Za vreme izvodjenja radova, saobraćaj iz desne kolovozne trake, smera Niš-Pirot će biti preusmeren u preticajnu saobraćajnu traku smera Pirot-Niš.\nŠta je to: pre upotrebe je suv i spušten, u vreme upotrebe mokar i dignut, a posle upotrebe mokar i spušten?


EU bi da uvozi gas iz Turkmenistana preko Irana - Sputnjik Srbija\n23:04 01.05.2015 (osveženo 16:19 05.10.2015) Preuzmite kraći link\nPosle razgovora s predsednikom Turkmenistana Gurbangulijem Berdimuhamedovom u prestonici Ašhabadu, Šefčovič je rekao da očekuje da bi uvoz gasa iz Turkmenistana, gasovodom ispod Kaspijskog mora, mogao da počne u najboljem slučaju 2019. godine.\nŠefčovič je rekao da je sa domaćinom razgovarao „o mogućnosti izgradnje gasovoda preko Kaspijskog mora, naravno i preko Irana, s obzirom da se diplomatski odnosi sa Iranom pozitivno razvijaju“.\n„EU se nada da će pregovori šest svetskih sila i Irana (o iranskom nuklearnom programu) biti uspešno okončani“, rekao je on u izjavi koja je emitovana na državnoj televiziji Turkmenistana u četvrtak uveče.\nZvaničnici u Iranu, koji izlazi na Kaspijsko more, kao i Azerbejdžan, Kazahstan, Rusija i Turkmenistan, smatraju da Trans-kaspijski gasovod nije isplativ i da bi bolja varijanta bila da se gasovod gradi na zemlji.\nŠefčovič je rekao da bi troškovi izgradnje gasovoda iznosili pet milijardi dolara.\n„Evropska unija očekuje da bi snabdevanje gasom iz Kaspijskog regiona moglo da počne 2019. ili 2020. godine“, dodao je on.\nPored protivljenja Irana, transkaspijski gasovod nalazi i na protivljenje Rusije, koja je u 2014. godini snabdela EU sa oko trećinom njenih potreba za gasom.\nTrenutno je planirano da bi transkaspijski gasovod mogao da zemljama EU prebaci godišnje 30 milijardi kubnih metara gasa.\nMada za sada ne postoji nacrt plana za gasovod koji bi u EU prebacivao gas iz Turkmenistana preko Irana, evropski komesar za klimu i energetiku, Migel Arijas Kanete potvrdio je da se razmatraju planovi za „južne koridore“ koji bi zaobišli Rusiju.\nTurkmenistan, koji se graniči s Iranom, poseduje četvrte po veličini rezerve prirodnog gasa u svetu, ali nema gasovodnu infrastrukturu.\nTurkmenistan trenutno isporučuje Kini oko polovinu ukupnih potreba za prirodnim gasom kroz gasovod koji je izgradila Kineska nacionalna petrolejska kompanija (CNPC), a preko kojeg idu isporuke od 2010. godine.\nisporuke gasa, Gasovod, gas, EU, Maroš Šefčovič, Kina, Iran, Rusija, Turkmenistan


Obradović: Genocid u Hrvatskoj jeste izvršen, ali nad Srbima – mojKontakt portal – Radio Televizija Kontakt\n“Ako je bilo genocida, on je izvršen prema Srbima tokom operacije `Oluja` i to su naši glavni argumenti koje ćemo izneti tokom ove rasprave”, rekao je Obradović novinarima.\nOn je istakao da Srbija nije željela ovaj spor, uprkos velikom broju žrtava srpskog naroda u Hrvatskoj tokom rata, ali da je do njega ipak došlo, što predstavlja “istorijsku ironiju”.\n“Mi se sada nalazimo u fazi koja se može nazvati istorijskom ironijom – srpski narod je u Hrvatskoj bio taj koji je doživeo genocid – poznat svima u Jasenovcu, Jadovnom, Jastrebarskom u Nezavisnoj Državi Hrvatskoj, koja je u to vreme obuhvatala i BiH i Srem”, rekao je Obradović.\nOn je podsjetio da je predsjednik Hrvatske Franjo Tuđman, i pored toga, u vrijeme NATO bombardovanja Srbije podnio tužbu da je srpski narod 90-ih godina izvršio genocide tokom oružanog sukoba u Hrvatskoj.\n“Tužbu je podneo hrvatski predsednik koji je bio vođa separatizma, koji je uništio bivšu Jugoslaviju i koji je izjavio, što će biti dokumentovano pred ovim sudom, `da Srbi iz Hrvatske treba da nestanu` i nestali su”, naglasio je Obradović.\nOn je napomenuo da danas ima jedna trećina od onog broja Srba koji je postojao 1991. godine, te da ih je četiri puta manje nego što je bilo 1931. godine, ističući kako se o tome danas ništa nije čulo prilikom izlaganja hrvatskog pravnog tima.\nPodsjećajući da se danas u MSP moglo čuti “o srpskom nacionalizmu i o JNA”, on je izrazio uvjerenje da se o genocidu u narednim danima “neće čuti, jer ga prema hrvatskom narodu nije bilo”.\nObradović je istakao da je srpski tim svjestan istorijske odgovornosti koju ima u ovom postupku, ističući da Srbija ima dobre dokaze koje će iznijeti sudu i jake argumente u odnosu na primjenu Konvencije o sprečavanju i kažanjavanju genocida.\nOn je napomenuo da se srpski tim neće baviti političkim pitanjima, ali da će se u svom izlaganju iduće sedmice sjetiti i žrtava.\n“Želimo da iz toga izgradimo bolju budućnost dva naroda”, zaključio je Obradović.\nKako je Hrvatska bombardovala Krim


Bilčik očekuje jasniju sliku o dijalogu Beograda i Prištine na jesen | Radio Kosovska Mitrovica\n16. July, 2020 17:16 |\nStalni izvestilac Evropskog parlamenta za Srbiju Vladimir Bilčik ocenio je ohrabrujućim to što su Beograd i Priština opredeljeni za dijalog i naglasio da Brisel očekuje rezultate i konkretne zaključke koji će biti značajan signal za budućnost regiona.\nVladimir Bilčik je na onlajn skupu “Srbija posle koronavirusa – Novi zamah u procesu proširenja”, povodom nastavka dijaloga nakon 20 meseci i susreta predsednika Srbije Aleksandra Vučića i prišitnskog premijera Avdulaha Hotija, kazao da na jesen očekuje jasniju sliku i da zna da proces neće biti lak.\n“To je veoma bitan signal kada govorimo o budućnosti regiona. Očekujemo rešenje kosovskog pitanja. Pažljivo ćemo pratiti proces i treba da se krećemo u pravom smeru koji će nas dovesti do rešenja”, naglasio je Bilčik.\nPodsetio je da je pristupanje EU bitna i kvalitativna promena koja znači da treba da bude urađen ozbiljan posao na terenu.\nOn je takođe rekao i da je svestan da postoji skepticizam, ali, smatra da Zapadnom Balkanu treba dati nadu i signal da su promene moguće, a da je pomirenje zaista izvodljivo.\n“Ovo nije dijalog zbog dijaloga, svi moramo da budemo posvećeni procesu, da se čuju različiti signali i lidera i građana i da svi budemo posvećeni”, kazao je on i dodao da su sve insitucije uključene u proces i da daju punu podršku dijalogu i specijalnom izaslaniku Miroslavu Lajčaku.\nŠef kancelarije Nemačkog instituta za međunarodne odnose i bezbednost u Briselu Dušan Reljić je rekao da bi bi bilo pravo čudo ako bi konkretni rezultati u dijalogu Beograda i Prištine bili postignuti do jeseni.\nReljić je kazao da nije optimista, ne samo zbog izbora u SAD, već i zato što su, prema njegovoj oceni, obe pregovaračke strane bez stvarnog legitimiteta i nisu sposobne da naprave dugoročno, demokratsko i prihvatljivo resenje, koje će preživeti smenu političke generacije na vlasti.\nI potpredsednik Evropskog pokreta u Srbiji Vladimir Međak smatra da je legitimet pregovarača Beograda i Prištine upitan, a uz sve izrazio je i uverenje da bi sporazum donet na brzinu mogao da traje.\nDodao je da je važno da se zna da Kosovo nije ulaznica za EU, da nije ni jedini ni glavni uslov za članstvo, te i ako bi se problem rešio do jeseni ostaje pitanje gde je vladavina prava, borba protiv korupcije….\nUčesnici skupa ocenili da bi bilo dobro kada bi izveštaji EK, a prvi će uslediti u novembru, bili otvoreniji i razumljiviji građanima što predviđa i nova metodologija, Međak je ocenio da bi, ako se napravi takav iskorak, da u izveštajima ne piše “fali ti temelj, a kupio si pločice za kupatilo”, moglo da dođe do željenih promena i napretka, a ne uočenog nazadovanja u procesu evrointegracija.\nReljić je skup iskoristio da upozori na činjenicu da Zapadni Balkan svaka dva minuta napusti jedan građaanin i iseli se u EU i da se, ako se uzme broj umrlih, svakih 90 sekundi postane manji za jednog čoveka.\nZamenica generalnog sekretara Saveta za regionalnu saradnju u Sarajeva Tanja Miščević ponovila je da normalizacija, sveobuhvatna, ne traži priznavanje nezavisnosti od Srbije, već je poenta da se odvija proces dijaloga i da se implementira sve dogovoreno.


Srbija i Srpska obeležile Dan srpskog jedinstva: Srbi ujedinjeni mogu prevazići sve nedaće (video) - Sputnjik Srbija\n21:17 15.09.2020 (osveženo 21:51 15.09.2020) Preuzmite kraći link\nSvečanom akademijom "Pohvala srpskom narodu", sa koje je poručeno da je srpski narod jedinstven i da Srbi ujedinjeni i složni mogu da prevaziđu sve nedaće, večeras je obeležen Dan srpskog jedinstva, slobode i nacionalne zastave, koji su ustanovili zvaničnici Srbije i Republike Srpske.\nNa akademiji, koja je održana na platou ispred Hrama Hrista Spasitelja, srpski član Predsedništva BiH Milorad Dodik rekao je da je današnji praznik poseban dan za Republiku Srpsku i Srbiju i istakao da je jedinstvo Srba potrebno i danas. Drago mi je što sam pripadao grupi ljudi koji su odlučili da obeležavamo ovaj dan, rekao je on.\nVučić: Srbi se političkim sredstvima moraju boriti za slobodu\nPredsednik Srbije Aleksandar Vučić obratio se preko video-linka i u obraćanju poručio da se srpski narod političkim sredstvima mora boriti za slobodu.\n"Danas slavimo jedinstvo i slobodu. Danas slavimo proboj Solunskog fronta. A među tim borcima bilo je više od 10 odsto dobrovoljaca iz Hercegovine, Krajine, Like, Dalmacije. Zato je veoma važno kada se suočavamo sa velikim izazovima, bez obzira na naše ekonomske uspehe, moramo da budemo jedinstveni. Da budemo pametni i da se političkim sredstvima borimo za slobodu srpskog naroda", istakao je Vučić.\nVučić je čestitao praznik narodu Srpske, Srbije i svim Srbima na svetu.\n"Možemo da osiguramo budućnost naše dece. Čestitam narodu Srpske, Srbije, i svim Srbima sveta ovaj praznik, uz našu lepu zastavu", istakao je Vučić.\nCvijanovićeva: Praznik kao simbol zajedništva\nOvaj praznik biće simbol zajedništva Republike Srpske i Srbije, rekla je predsednica Republike Srpske Željka Cvijanović.\n"Naša namera je da ovaj dan bude prepoznat kao važan datum ne samo u Srbiji i Republici Srpskoj, već u svim krajevima gde živi naš narod", istakla je Cvijanovićeva.\nOna je naglasila da današnji datum, dan kada je probijen Solunski front, nije odabran slučajno kao i da je istorija pokazala da je borba za slobodu uvek tražila veliku žrtvu.\n"Niko nam je nije poklanjao, nikoga za nju nismo molili. Najvažniji frontovi današnjice nisu u rovovima, već na političkoj sceni. Zato treba da imamo stabilno okruženje. Za Republiku Srpsku, Srbija ostaje najvažniji partner u svim oblastima. Ovaj praznik je dokaz da imamo zajedničku prošlost, zajedničku sadašnjost i zajedničku budućnost", poručila je Cvijanovićeva.\nPredsednica Republike Srpske je poželela da ovaj praznik, koji se prvi put obeležava, u svim narednim godinama bude podsetnik na velike žrtve iz prošlosti, ali i podsticaj za velike ciljeve koji se moraju ostvariti u budućnosti.


Jovana Tomic 15. 06. 2022.\nKoliko je vremena potrebno biti u radnom odnosu da bi se ostvarilo pravo na placeno trudnicko. Naime danas sam potpisala ugovor o radu a pre dva dana sam saznala da sam trudna, posle koliko meseci bih mogla da otvorim bolovanje a da bude placeno? Hvala\nMilan Predojevic 15. 06. 2022.\nZakonom nije propisano da mora da prođe određeni period vremena u radnom odnosu, da biste počeli da primate naknadu zarade za vreme sprečenosti za rad zbog bolesti (ili u Vašem slučaju komplikacija u vezi sa održavanjem trudnoće). Od momenta kada izabrani lekar (ili u Vašem slučaju izabrani ginekolog) oceni da ste privremeno sprečen za rad, Vi imate pravo na naknadu zarade, bez obzira na to koliko dugo ste u radnom odnosu. Naravno, ako uopšte nemate staža u poslednjih 12 meseci, onda ćete naknadu zarade dobijati u visini minimalne zarade.\nVesna Dordevic 10. 05. 2022.\nSo… Moj poslodavac je upravo uplatio 2/3 mog trudničkog bolovanja izvršiteljima, iako u Zakonu piše da je naknada za trudničko izuzeta od davanja krvopijama.\nDa li je i ta stavka podložna svojevoljnom tumačenju u zavisnosti od toga kom Zakonu iz koje godine pripada ili je nebitno kad je izvršni proces pokrenut?\nMilan Predojevic 12. 05. 2022.\nNajpre, nije moguće izvršenje u visini od 2/3 zarade, odnosno naknade zarade. Naime, Zakon o izvršenju i obezbeđenju propisuje sledeće:\n-Izvršenje na zaradi ili plati, naknadi zarade, odnosno naknadi plate može da se sprovede u visini do jedne polovine zarade, naknade zarade, plate, naknade plate\n-izvršenje je moguće do 1/4 zarade ili naknade zarade, ako ista nije viša od zakonom propisane minimalne zarade.\n-izvršenje na zaradi ili plati, naknadi zarade, odnosno naknadi plate koja ne prelazi iznos prosečne neto zarade prema poslednjem objavljenom podatku republičkog organa nadležnog za poslove statistike, može se sprovesti do njihove trećine.\nDalje, kada je u pitanju prinudno izvršenje na naknadi zarade za vreme privremene sprečenosti za rad, možemo razlikovati dve situacije:\n– Jedna je kod naknade zarade za vreme privremene sprečenosti za rad koja se ostvaruje iz sredstava poslodavca, za prvih 30 dana bolovanja, a u skladu sa odredbama Zakona o radu. Izvršenje se može sprovoditi na ovim naknadama, ali uz gore navedena ograničenja (maksimalno 1/2, nikako 2/3).\n– Druga situacija je kod zarade za vreme privremene sprečenosti za rad koja se ostvaruje u skladu sa Zakonom o zdravstvenom osiguranju i koje se isplaćuju od strane filijale Republičkog fonda za zdravstveno osiguranje, a na teret sredstava obaveznog zdravstvenog osiguranja. U skladu sa članom 169. ovog zakona naknade ostvarene po ovom osnovu ne mogu biti predmet prinudnog izvršenja osim za potraživanja izdržavanja koje je utvrđeno sudskom odlukom ili sudskim poravnanjem. Dakle, može, ali samo za obaveze izdržavanja po sudskoj odluci.\nKada je reč o naknadama koje se, za vreme porodiljskog odsustva, odsustva sa rada radi nege deteta i odsustva sa rada radi posebne nege deteta, isplaćuju porodici sa decom od strane službe lokalne samouprave u smislu Zakona o finansijskoj podršci porodici sa decom, iste ne mogu biti predmet obezbeđivanja ili prinudnog izvršenja ni u kom slučaju. Dakle, naknada zarade za vreme porodiljskog odsustva i odsustva sa rada radi nege deteta, koju ćete dobijati kada se otvori porodiljsko odsustvo, ne može biti predmet izvršenja ni pod kakvim uslovima.\nMaša Jovanović 28. 04. 2022.\nU trenutku kada mi je otvoreno trudnicko bolovanje, bila sam zaposlena mesec dana,po ugovorukoji je sklopljen na godinu dana. U poslednje 2.5 godine nisam imala ostvaren radni staz u Srbiji. Zanima me kako ce mi se obracunavati naknada za trudnicko bolovanje, a kako za porodiljsko koje ce trajati 2 godine? I ko isplacuje trudnicko a ko porodiljsko bolovanje?\nMilan Predojevic 30. 04. 2022.\nOsnov za naknadu zarade koja se isplaćuje iz sredstava poslodavca (prvih 30 dana bolovanja) i iz sredstava obaveznog zdravstvenog osiguranja (od 31. dana plaća filijala RFZO), za osiguranike zaposlene, čini prosečna zarada koju je osiguranik ostvario u prethodnih 12 meseci pre meseca u kojem je nastupila privremena sprečenost za rad. Ako niste ostvarili zaradu u 12 kalendarskih meseci koji prethode mesecu u kojem je nastupila privremena sprečenost za rad, osnov za naknadu zarade čini prosečan iznos zarade a za vreme za koje ste ostvarili zaradu, a za mesece za koje niste ostvarili zaradu osnov čini minimalna zarada za te mesece, Ako niste ostvarili zaradu ni u jednom od 12 meseci koji prethode mesecu pre nastupanja privremene sprečenosti za rad, osnov za naknadu zarade čini minimalna zarada utvrđena u skladu sa propisima kojima se uređuje rad, za mesec za koji se isplaćuje naknada zarade. U svakom slučaju, bolovanje ne može da Vam bude niže od minimalne zarade\nŠto se pak tiče naknade zarade tokom proodiljskog odsustva (plaća je lokalna samouprava),osnovica naknade zarade, odnosno naknade plate za vreme porodiljskog odsustva i odsustva sa rada radi nege deteta, za lica u radnom odnosu, utvrđuje se na osnovu zbira mesečnih osnovica na koji su plaćeni doprinosi na primanja koja imaju karakter zarade, za poslednjih 18 meseci koji prethode prvom mesecu otpočinjanja odsustva zbog komplikacija u vezi sa održavanjem trudnoće, ili porodiljskog odsustva, ukoliko nije korišćeno odsustvo zbog komplikacija u vezi sa održavanjem trudnoće. Pun mesečni iznos naknade zarade, odnosno naknade plate za vreme porodiljskog odsustva, ne može biti manji od minimalne zarade utvrđene na dan početka ostvarivanja prava (to je do navršenja 3 meseca od porođaja). Nakon toga, primenjuje se za sonovicu prosečna zarada koju ste ostvarili u poslednjih 18 meseci, bez obzira na to koliko meseci ste radili, te shodno tome, od 3. meseca nakon porođaja naknada zarade može biti i niža od minimalne zarade.\nTanja Krcmarevic 19. 04. 2022.\nDa li u porodiljsko bolovanje ulazi bonus ostvaren u 2021 godini?\nNaime dobila sam informaciju od firme koja nam radi obracun zarada da Rfzo Novi Beograd ne priznaje bonus kao radni ucinak i ne zeli da isplacuje taj deo naknade, da li je to u redu?\nMilan Predojevic 21. 04. 2022.\nZakonom o radu propisano je šta sve spada u pojam zarade. Između ostalog definisano je da se pod zaradom ne smatra učešće zaposlenog u dobiti ostvarenoj u poslovnoj godini, u skladu sa zakonom i opštim aktom. Prema tome, ako je reč o učešću u dobiti u poslovnoj 2021. godini, tačno je da se navedeno primanje ne svrstava u pojam zarade, u smislu obračuna naknde zarade za bolovanje. Ako se pak radi o delu zarade po osnovu doprinosa zaposlenog poslovnom uspehu poslodavca (gde spadaju nagrade, bonusi i slično, kao neka vrsta „stimulacije“ za dobro obavljen rad), onda bi se takvo primanje moralo uzeti u obzir kod RFZO prilikom računanja osnovice za naknadu zarade.\nNatalija Igić 03. 02. 2022.\nZaposlena sam kod poslodavca na određeno vreme 6 meseci. Međutim, otvorila sam trudničko bolovanje. Interesuje me koliko će mi biti isplaćeno za trudničko, a koliko za porodiljsko bolovanje s obzirom da mi je radni staž samo 6 meseci. Prosečna plata mi je oko 60000 za mesece koje sam radila.\nMilan Predojevic 07. 02. 2022.\nZakonski osnov za obračun naknade zarade tokom trudničkog bolovanja jeste prosečna zarada ostvarena u poslednjih 12 meseci. Pošto Vi u tih 12 meseci niste radili 6 meseci kod sadašnjeg poslodavca, prilikom isplate naknade zarade od RFZO računa se i eventualna zarada kod prethodnog poslodavca u tom periodu. Ako uopšte niste imali zaradu, računa se onda 6 zarada kod sadašnjeg poslodavca i 6 minimalaca. takos e izračuna prosečna zarada i dobijate 100% od tog iznosa. Primera radi, ako je prosečna zarad u 6 meseci kod poslodavca bila 60 hiljada, a minimalna zarada u 6 meseci bila oko 35 hiljada, za svih 12 meseci prosek Vam je 47.500,00 dinara (grubo rečeno).\nKada je reč o naknadi zarade tokom porodiljskog odsustva, onda se uzima poslednjih 18 meseci pre otvaranja trudničkog bolovanja, s tom razlikom u odnosu na trduničko bolovanje, da se za mesece u kojima nema zarade ne računa minimalac. U Vašem primeru, 6 zarada bi se sabralo i podelilo sa 18. To bi bila zakonska osnovica od koje dobijate 100%. Korektivna odredba kaže da do isteka 3 meseca nakon porođaja morate dobijati minimalac.


U Podgorici održan crnogorsko-turski biznis forum: Oko 3.000 firmi iz Turske posluje u Crnoj Gori\nBiznis forum organizovan je u organizaciji Privredne komore Crne Gore i Unije privrednih komora Turske, a okupio je oko stotinu privrednika iz obije države\nAdel Omeragic | 04.10.2019\nOd 2007. godine do danas Turska je u Crnu Goru uložila oko 165 miliona eura, dok je broj turskih registrovanih kompanija u Crnoj Gori skoro 3.000, poručeno je danas na binis forumu privrednika Crne Gore i Turske, održanom u Podgorici, javlja Anadolu Agency (AA).\nBiznis forum organizovan je u organizaciji Privredne komore Crne Gore i Unije privrednih komora Turske, a okupio je oko stotinu privrednika iz obije države.\nIstaknuta je dobra saradnja dvije države u svim oblastima, a turskim investitorima upućen je poziv da investiraju u Crnu Goru.\nDragica Sekulić, ministarka ekonomije Crne Gore kazala je da je Sporazum o slobodnoj trgovini, koji je na snazi između Crne Gore i Turske, daje široku mogućnost saradnje, ne samo dolaska turskih kompanija u Crnu Goru, već i za specifičnu proizvodnju za tržište Turske.\n„Crna Gora je zemlja koja ima puno stranih direktnih investicija, a to su prepoznale 125 zemalja svijeta. Oni koji investiraju u Crnu Goru prepoznaju nas kao stabilnu i sigurnu destinaciju. Turska je šesta po investicijama u Crnu Goru. Kada govorimo o kompanijama iz Turske koje su prisutne na našem tržištu, tu je Toscijali grupa, Gintas, Zirat banka, Global port i značajne druge kompanije koje su prisutne ovdje“, rekla je Sekulić.\nMinistar omladine i sporta Republike Turske Mehmet Kasapoglu poručio je da je Crna Gora sa svakog aspekta za Tursku prijateljska zemlja.\n„Crna Gora predstavlja i nosi veliku važnost u uspostavljanju sigurnosti u regionu. Ovaj forum danas je dobra prilika da razgovaramo i vidimo koje su to oblasti u kojima možemo unaprijediti saradnju. Oko 97 miliona eura je bila trgovinska razmjena između Crne Gore i Turske. Pokazatelj da je približno 3.000 firmi registrovano i da je od 2007. oko 165 miliona investirano, pokazatelj je dobre saradnje“, kazao je Kasapoglu.\nOn je pozvao turske kompanije da ulažu u Crnu Goru.\n„Nadam se da će država Crna Gora omogućiti što kvalitetniju realizaciju tih investicija“, rekao je Kasapoglu.\nCrna Gora Turska Forum\nTurske snage neutralisale deset PKK terorista\nTurska: Broj oporavljenih od COVID-19 prešao 216.000


Subota posvećena izbeglicama dotiče živote širom planete - Hrišćanska adventistička crkva\nSubota posvećena izbeglicama dotiče živote širom planete\nADRA Srbija, izbeglice, migranti\nZatečeni u stambenim jedinicama gde porodice od šest članova dele samo jednu sobu – a da pritom uređaje za kuvanje i pranje dele sa dugim, sličnim porodicama, migranti na teritoriji Srbije doživljavaju duboke psihosocijalne probleme. Pre dve godine, ADRA Srbija imala je mnogo posla oko zbrinjavanja i pomaganja desetinama hiljada ljudi koji su, u potrazi za novim životom u zapadnim zemljama, nedeljno prolazili kroz Srbiju. Sada, ADRA se brine o mnogo važnijim potrebama onih koji se na teritoriji Srbije zadržavaju duže vreme; pomaže im u socijaloj integraciji, obrazovanju, životnim veštinama i savetovanju. Vrhunac ovog uspešnog rada je Društveni centar ADRA Srbije u Beogradu, koji je bio centralna tačka internet emitovanja programa za Svetski dan izbeglica, 16. juna.\nIzbeglice su se okupile u prostorijama Ženskog centra u Društvenom centru ADRA Srbije, sa čežnjom da podele svoje utiske sa čitavim svetom o tome kako je ADRA postala deo njihove porodice.\nSotude, majka dve mlade ćerke, govori o očaju koji je obuzimao pre nego što je ADRA postala deo njenog života. Ona svakodnevno posećuje centar. Govori nam koliko je čitav program ispunjava, pomaže joj da razvije životne veštine, podstiče da bude fizički aktivna, da se druži sa drugima u bezbednom okruženju, ali i omogućava da putem interneta razgovara sa svojima koji su ostali kod kuće.\nADRA radi i sa migrantima koji su školskog uzrasta, pomažući im da se integrišu u školski sistem, omogućavajući mentorima da im pomognu u učenju jezika, ali i pružajući dodatnu podršku i nastavu u centru kako bi nadoknadili ono što su propustili tokom putovanja iz Avganistana ili Iraka.\nFarhad i Deril Gungadu (Adventist Review)\nDvanaestogodišnjem Farhadu, muzičaru, strastveni fudbaleru i veoma veštom umetniku centar je mnogo pomogao u razvoju njegovih veština. Na umetničkoj izložbi njegovih slika, sakupljena je pomoć za srpskog dečaka kome je bila neophodna ozbiljna operacija. Adrin „mali Pikaso“ već na neki način uzvraća zajednici koja ga podržava – i to nije prošlo nezapaženo. Prošlog avgusta, Farhad i njegova porodica posetili su predsedničku palatu (Skupštinu Srbije) kako bi upoznali predsednika Republike Srbije Aleksandra Vučića, koji im je tom prilikom ponudio srpsko državljanstvo.\n„Želeo bih da se fokusiram na činjenicu da među migrantima ima puno dece“, istakao je Korado Kozi, predstavnik Adventističke crkve na teritoriji centralne i jugozapadne Evrope. Nakon provedenog vremena sa decom u centru, naglasio je da je „detetu potreba posebna briga, zdrava hrana i sigurno sklonište na dnevnom nivou.“ Sagledavši širu sliku nije mogao a da ne primeti da će dramatični uslovi u kojima danas žive umnogome uticati na njihovu budućnost.\nTokom jednočasovnog programa, a nakon toga i u spontanom popodnevnom programu koji je usledio, korisnici centra su imali priliku da izraze koliko im je blagoslova donela ovakva pomoć. Dečji hor je preneo ovu poruku pevajući „ ADRA je moja porodica“.\nIgor Mitrović, predsednik ADRA Srbija, sumirao je na samom kraju u kratkoj poruci, pozivajući sve na zakusku, ali ne samo na ovakvu koja je rezultat ovozemaljskih projekata koji zbližavaju zajednice, već i na zakusku u svetu koji tek dolazi.\nIzbeglice su centar pažnje širom sveta\nEmisija koja je emitovana u popodnevnim časovima proširila je čitavo putovanje pričama nade koje dolaze sa svih strana Evrope, Bliskog istoka, Afrike i Azije. Obuhvatala je video izveštaje pripremljene od strane lokalnih crkava, kancelarija Adre i pojedinaca kao i panel diskusije sa rukovodstvom Adre Srbije, Evrope i sveta.\nDžonatan Dafi, predsednik ADRA International, napomenuo je da, dok na svetu postoji 64 miliona izbeglica ili raseljenih lica, takođe postoji i 20 miliona adventista. „Šta ako svaki adventista upozna samo dva čoveka“, rekao je. „Koju razliku bi to učinilo?“\nIzveštaji iz Belgije, Finske, Francuske, Nemačke, Holandije i Švedske pokazali su na koji način naši vernici komuniciraju sa svojim novim susedima. Crkva u Gotenbergu, u Švedskoj pretvorila je svoj podrum u spavaonicu kada je shvatila da mladi ljudi spavaju na ulici. U Belgiji, u kojoj vlada kontinuirana kriza, crkva sarađuje sa volonterima koji primaju migrante na prenoćište u svoje domove, dok u Norveškoj lokalna crkva pomaže kroz edukaciju i programe prijateljstva.\nNeki od vernika fokusirali su se na sakupljanje sredstava. Dva mladića itz Portugalije planiraju da se popnu na najviše vrhove svih zemalja Evrope sa ciljem da sakupe najmanje 54.000,00 evra za Društveni centar u Beogradu. Mladi ljudi u Hrvatskoj podelili su sa nama priču o tome kako su se odrekli novogodišnjih slobodnih dana kako bi volontirali u kampovima u Grčkoj, a Sten Džensen nas je pokrenuo svojom pričom o tome kako ga je poseta Ugandi podstakla na još veću akciju.\nProdukcijski tim sa osobljem ADRA Srbija ispred murala posvećenog miru koji su napravila deca korisnici Društvenog centra\nOvo je treća subota posvećena izbeglicama u poslednje tri godine, a finansirana je od strane Inter-evropske i Trans-evropske divizije.\nOve godine, uz pozitivan doprinos ADRA International i ADRA Evrope, kao i časopisa Adventist Review, program je izvršio još veći uticaj.\nIzvršni direktor ADRA Evrope, Žoao Martins izjavio je da „dok Evropa tvrdi da je ona kontinent na kom se ljudska prava promovišu i brane, mi smo svedoci da se unutar njenih granica nalaze deca, žene i muškarci koji nisu na adekvatan način prihvaćeni niti im je ukazana dobrodošlica.“\nMartins je nastavio da „ADRA radi na popunjavanju ove praznine koja sprečava hiljade ljudi da vode dostojanstven život koji zaslužuju. Zato je Subota posvećena izbeglicama toliko važna. Budući da smo u prilici da budemo svesni ove realnosti, izazvani smo i da nešto i učinimo kako bismo doprineli promeni na bolje. „Bilo bi divno kada bi ovo bila naša poslednja subota posvećena izbeglicama, jer bismo onda znali da će izbeglička kriza biti okončana, bar do naredne godine.,“ zaključio je direktor odeljenja za komunikacije Trans-evropske divizije, Viktor Hulbert, na samom kraju prenosa. Dok sa tugom zaključujemo da to neće biti slučaj, ipak smo svesni da inicijative poput Subote posvećene izbeglicama, pomažu da se podigne svest kod svih nas o tome „ko je naš bližnji“ i pokreću nas da dajemo, molimo se, delimo i budemo otvoreni za prijateljstvo u svim oblastima u kojima će naš uticaj biti od značaja.


BOGDANOVIĆ O SARADNJI SA JANGOM: Tre je igrač franšize, svako ima svoj ego, u Evropi sam naučio kako se to rešava - mediji.net\n- Došli smo do kraja sezone, svaka utakmica je važna. Svi znamo šta je krajnji cilj u ovoj trci. Gledamo da izbegnemo plej-in turnir. Sami smo sebi izgradili dobru poziciju i sami kontrolišemo svoju sudbinu. Ne možemo da mislimo unapred, ima još...\ntre jangPročitajte još na ovu temu\nKošarkaPreko 12500 vesti\natlanta houksAktuelna tema\n(VIDEO) KOBI BRAJANT U KUĆI SALVNIH: Srceparajuć govor supruge Vanese obišao svet\nTragično nastradala ikona NBA lige Kobi Brajant primljen je posthumno u košarkašku Kuću slavnih.\nBJELICA SE PRODUBIO: Dvocifren za Majami, Janis i Baksi ipak nezadrživi\nMilvoki Baksi su pobedili Majami Hit 122:108 u jedinoj utakmici sinoćnog programa NBA lige.\nPrvi start u maju mesecu doneo je Nemanji Bjelici dvofifren učinak na terenu, ali je njegov Majami poražen od Milvokija rezultatom 122:108!


ČETVRTI UZASTOPNI REMI I POBEDA - LAJKOVAC NA DLANU\nČETVRTI UZASTOPNI REMI I POBEDA\nApr 11, 2016 Snežana Bilić\nFK “Železničar” je, na domaćem terenu, po četvrti put uzastopno ovog proleća remizirao u meču sa “Zviždom” iz Kučeva.Nakon rezultata 1:1, “Železničar” je na 5. mestu.\nNarednu utakmicu “Železničar” igra 9. aprila od 15,30 u Kraljevu protiv “Sloge”.\nFK „Železničar“ je u Srpskoj ligi Zapad remizirao i četvrti put ove sezone – pred svojim navijačima igrao je sa „Zviždom“ 1:1. Gosti su poveli u 42. minutu golom Ivljanina iz jedanaesterca, a domaći izjednačili u 45. efektnim golom Nedeljkovića, nakon kornera. „Želja“ je propustio puno prilika za pogodak u drugom poluvremenu, tako da neefikasnost postaje najveća boljka lajkovačkog srpskoligaša koji je trenutno peti sa 28 bodova, 10 manje od vodeće „Mačve“. Posle prve prolećne pobede „Smederevo“ ima 36, koliko i „Budućnost-Krušik“ nakon minimalnog trijufa nad kraljevačkom „Slogom“. Četvrti je „Karađorđe“ sa 30 bodova, FAP j euspeo da ih dobije na svom terenu sa 1:0.\n„Želja“ je bio bolja ekipa od početka utakmice, ali su gosti ipak poveli u 42. minutu. Golman Nikolić je srušio Blagojevića u šesnaestercu i sudija Vučićević iz Kraljeva pokazao je na penal, koji je Ivljanin sigurno realizovao. Domaći su izjednačili u poslednjim trenucima prvog poluvremena. Posle kornera sa desne strane, lopta je došla na suprotnu stranu do Nedeljkovića, koji je šutem sa desetak metara od prečke smestio loptu u mrežu. Napravio je „Želja“ u drugom poluvremenu mnogo šansi, ali lopta nikako nije htela u gol, tako da se, uz odsustvo sreće, ipak mora raditi na poboljšanju realizacije.\nU Zoni Drina „Zadrugar“ je u komšijskim Brezovicama (opština Ub) pobedio sa 1:0, pogotkom najboljeg strelca Jerinića u 50. minutu. Poslednjeplasirana „Brezovica“ pružila je snažan otpor tako da je prilika za golove bilo na obe strane. „Zadrugar“ je sada peti na tabeli sa 30 bodova, dva manje od „Jedinstva“ iz Vladimiraca, dok vodeći „Zlatibor“ ima čak 47 bodova.\nSEDAM MEDALJA ZA LAJKOVAČKE KARATISTE\nPAZOVČANKE PRVI FINALISTA PLEJ-OFA


DAMJANOVIĆ OSNIVAČIMA VIJESTI POKLONIO KASICU PRASICU I ČETKU DA OČISTE OBRAZ\nCKM : Home / Vijesti / DAMJANOVIĆ OSNIVAČIMA VIJESTI POKLONIO KASICU PRASICU I ČETKU DA OČISTE OBRAZ\nAleksandar Damjanović je kao odgovor na laži i uskraćivanje prava na odgovor osnivačima Vijesti Željku Ivanoviću i Mišku Peroviću poklonio kasicu prasicu o četku da oni i urednici tabloida očiste obraz.\nNaime, tivatski pinokio i dopisnik Vijesti sa svojom drugaricom lokalnom šnjajderkom koja ilegalno obavlja posao šefice kabineta predśednika Opštine Tivat dok ne završi večernji fakultet je pišući laži dezavuisao crnogorsku javnost.\nTabloid Vijesti je Damjanoviću uskratio pravo na odgovor koji im je uredno poslao i u kojem je osporio mnoštvo laži u tekstu “ Damjanoviću 53. hiljade iz tivatske kase” čiji je jedan od kreatora kontraverzni novinar Siniša Luković kojem je aktuela lokalna vlast kao dil za kupovanje medijiske podrške zaposlila suprugu Zoricu koja je više puta u prethodnom periodu zapošljavana po partijiskom ključu.\nNovinar Luković kojem je neko iz aktuelne vlasti zataškao slučaj u kojem je kod njegove sestre pronađena droga je tekstom o Damjanoviću pokazao da je on sve osim istraživačkog novinara.\nOvim performansom Aleksandar Damjanović je želio da u pravom svijetlu predstavi osnivače crnogorskog kurira” Vijesti koji su između ostalog poznati kao medijiski reketaši.\nDamjanović je Vijestima poručio da im on za razliku od Duška Markovića neće plaćati reket i da će se potruditi da crnogorska javnost sazna šta je sve ovaj tabloid dobio iz budzeta Crne Gore.\nOn je Željku i Mišku takođe poručio da on nikad nije izdao Crnu Goru i da njegova porodična firma i NVO Crnogorska kulturna mreža su uvijek za razliku od Vijesti plaćali uredno porez državi.\nDamjanović je na kraju performansa logo tabloida Vijeti ubacio u wc šolju i posloa poruku đe je mjesto izdajnicima.


Ademović: Mutabdžija nije ponudio nikakvo rješenje roditeljma iz Konjević Polja - Klix.ba\nBiH Ademović: Mutabdžija nije ponudio nikakvo rješenje roditeljma iz Konjević Polja\nnacionalna grupa predmeta Ministarstvo prosvjete i kulture RS Konjević Polje\nAdvokat roditelja djece bošnjačke nacionalnosti iz Konjević Polja Nedim Ademović demantirao je izjavu ministra prosvjete i kulture RS-a Gorana Mutabdžije da su roditelji Konjević Polja odbili rješenje koje je ministar predložio.\nAdemović je podsjetio da je na pres-konferenciji 8. novembra ispred OHR-a predstavnik roditelja i djece iz Konjević Polja Muhizin Omerović javno izrazio spremnost za razgovore sa svim relevantnim faktorima te da je spreman za svaku vrstu razgovora i dogovora, u skladu s ustavom i zakonima, a koji bi doprinijeli rješavanju problema.\nNaglasio je da niti Ministarstvo obrazovanja i kulture RS-a, niti predstavnici međunarodne zajednice, niti bilo ko treći nije do sada kontaktirao, direktno ili indirektno, zastupnika roditelja i djece iz Konjević Polja, advokata Nedima Ademovića, niti roditelje iz Konjević Polja koji javno demonstriraju.\n"Prema tome, u javnosti se plasira neistina. Skrećemo pažnju da plasiranje ovakvih neistina može imati različite ciljeve, kao što je pokušaj ministra Mutabdžije da isfabrikuje krivicu ili nemoć za neuspjeh kod nekog drugog, ili da ovakvim manipulacijama pokuša da utiče na ujedinjenu opredijeljenost roditelja da rješavaju svoj slučaj", poručio je advokat Ademović.\nNa kraju demantija advokat Ademović navodi sa javno iznesene neistine neće doprinijeti rješavanju problema, već suprotno, destabilizaciji situacije i razgradnji bilo kakvog povjerenja koje bi roditelji trebali da imaju naspram javih vlasti.\nprije 14h 11m 126\nprije 11h 56m 44\nprije 9h 18m 105\nprije 12h 43m 285


Novo poglavlje u odnosima Srbije i Kazahstana - 22.08.2016, Sputnik Srbija\nPored političkih tema, poseta predsednika Kazahstana Nursultana Nazarbajeva Srbiji šansa je da se poveća privredna saradnja. 22.08.2016, Sputnik Srbija\nTreba iskoristiti dobre kontakte i veštinu pregovaranja predsednika Nursultana Nazarbajeva kako bi se, nakon pomirenja pravoslavne Rusije i islamske Turkse, popravio odnos Srbije i Turske a samim tim i odnos Srba i Bošnjaka što je ključno za suživot naših naroda i dugoročni mir na Balkanu.\nvesti, ekonomija, srbija, kazahstan, tomislav nikolić, nursultan nazarbajev, danijela čabarkapa, evroazijski ekonomski savez, poseta predsednika kazahstana srbiji\n20:33 22.08.2016 (Osveženo: 22:02 22.08.2016)\n© Sputnik / Mihail Voskresenskiй / Uđi u foto-galerijuNursultan Nazarbajev, predsednik Kazahstana\nPredsednik Kazahstana Nursultan Nazarbajev biće gost Srbije između 23. i 25 avgusta. Tokom posete, biće potpisano nekoliko bilateralnih sporazuma, a međuvladina komisija održaće zasedanje.\nPredsednik Srbije Tomislav Nikolić izrazio je nadu da će poseta predsednika Nazarbajeva otvoriti novo poglavlje u ekonomskim odnosima dveju zemalja, koji su na nižem nivou od (izuzetno dobrih) političkih.\nKazahstan ponovo razmatra zahtev za uvoz automobila iz Srbije\n29 Februar 2016, 15:37\nSrbija sa Kazahstanom ima izuzetno skroman obim robne razmene, kaže Danijela Čabarkapa, direktorka Sektora za ekonomske odnose sa inostranstvom u Privrednoj komori Srbije. Pritom, prisustvo deficita na srpskoj strani je konstantno, a struktura robe koja se razmenjuje veoma je uska, nastavlja ona.\n„Postoji i te kako mnogo prostora za uspostavljanje i intenziviranje saradnje. Prošle godine, nivo razmene je bio 166,6 miliona dolara. Imamo detektovan rast izvoza, ali pošto rast iznosi svega 24,4 miliona dolara, i te kako ima prostora za poboljšanje i povećanje razmene. Uvoz je smanjen, ali je deficit od skoro 120 miliona dolara konstantan“, kaže Čabarkapa.\nStruktura robe kojom trguju Srbija i Kazahstan veoma je ograničena, navodi Čabarkapa. Radi se, uglavnom, o konstrukcijama i delovima za nameštaj, mehaničkim uređajima za manipulaciju, proizvodima od drveta i štampanim stvarima.\n„To su glavni proizvodi koji se nalaze na izvoznoj strani Srbije u Kazahstan, mada se može reći da je u prvih šest meseci ove godine dostignuta i najveća pokrivenost uvoza izvozom, pre svega zbog izvoza građevinskih mašina i uređaja za niskogradnju, biljnih i sirovinskih materijala, konstrukcija i delova“, navodi Čabarkapa.\nIz Kazahstana Srbija uvozi mineralna goriva, maziva i srodne proizvode. Učešće ovih proizvoda u uvozu skoro da prelazi 80 odsto.\n19 Avgust 2016, 11:46\nPored Rusije i Belorusije, i Kazahstan je zemlja-članica Evroazijskog ekonomskog saveza sa kojom Srbija ima potpisan ugovor o slobodnoj trgovini. Ugovor je potpisan 2010, prilikom posete tadašnjeg predsednika Borisa Tadića Astani, međutim vreme se izmenilo. Početkom prošle godine zvanično je uspostavljen jedinstveni ekonomski prostor članica Evroazijskog ekonomskog saveza i Srbija je sa tom institucijom otpočela pregovore o unifikaciji trgovinskog režima sa svim članicama Saveza (pored Rusije, Belorusije i Kazahstana članice Saveza su i Jermenija i Kirgizija).\nSada se pregovara sa tržištem koje ima oko 180 miliona stanovnika, kaže Čabarkapa, a unifikacija je bitna kako bi se izbegle razlike koje postoje u tri potpisana sporazuma. Unifikacija sporazuma o slobodnoj trgovini je važna i za toliko dugo najavljivan, a nikako ostvareni izvoz automobila iz „Fijatove“ fabrike u Kragujevcu.\nČabarkapa očekuje da će izvoz „Fijatovih“ automobila koji se proizvode u Kragujevcu biti jedna od tema razgovora u međuvladinoj komisiji. Radne grupe već rade, pripremaju teren, i ostaje nam da sačekamo tri dana da vidimo rezultate dogovora.\nposeta predsednika Kazahstana Srbiji\n22 Avgust 2016, 23:57


Odlaganje otpada na Meterisu do 2020. godine - juGmedia\nOdlaganje otpada na Meterisu do 2020. godine\nNajavljeni radni vek deponije „Meteris“ kraj Vranja, koji ističe ovog meseca, biće produžen do do 2020. godine.\nProširenje kapaciteta deponije “Meteris” već je postalo goruće pitanje lokalne samouprave, jer se njeni kapaciteti popunjavaju velikom brzinom.Nakon snabdevanja ugostiteljskih objekata kantama za primarnu selekciju otpada, ista aktivnost uslediće i za privredne subjekte\nDeponija Meteris je izgrađena 2002. godine, a njen vek održivosti, po origanalnom projektu Instituta Kirilo Savić iz Beograda, iznosi 15 godina zbog čega bi ona u aprilu trebalo da zatvori svoja vrata. Ipak, zbog primene primarne selekcije otpada taj rok je produžen.\n“Mi smo jednim domaćinskim poslavanjem uspeli da produžimo taj vek za još nekih četiri do pet godina. Ono što nas i lokalnu samoupravu očekuje u narednom periodu je eksproprijacija zemljišta za drugu fazu deponije “Meteris” koja će biti regionalnog karaktera što je predviđeno Strategijom za upravljanje otpadom koji je donela Vlada 2010. godine”, kaže izvršna direktorka JP “Komrad” Nela Cvetković i dodaje da će nakon ekspropijacije uslediti radovi na deponiji kao i potpisivanje ugovora sa ostalim opštinama Pčinjskog okruga.\nUsled isteka ugovora o zakupu javnih površina, dve firme povukle su svoje žičane kontejnere za prikupljanje plastične ambalaže, a kako “Komrad” ima sve potrebne dozvole taj posao pripašće njima ubuduće.\n“Trenutni broj žičanih kontejnera za PET ambalažu na teritoriji grada je 160 koje sami izrađujemo, a u planu je postavljanje 80 novih u narednih mesec dana”, navodi Cvetković.\nPrema njenim rečima ovaj broj zadovoljava potrebe jednog dela grada, prvenstveno u stambenim blokovima, a u narednom periodu radiće se na uvećanju tog broja, kao i njihovom postavljanju u svim seoskim mesnim zajednicama.\nAgent prodaje životnog osiguranja filijale „Viner štediše“ u Leskovcu Irena Daskalović iz Vlasotinca (24) ojadila je klijente te osiguravajuće…


Oštra Luka: Bik Medonja pobjednik 248. Grmečke koride - FOTO - PrijedorDanas.com - Prijedorski gradski portal\nadmin August 7, 2020 Oštra Luka: Bik Medonja pobjednik 248. Grmečke koride – FOTO2020-08-07T21:11:06+02:00 Život\nBik Medonja, vlasnika Jovice Štikavca iz Budimlić Japre, pobjednik je ovogodišnje Grmečke koride koja je danas održana na Popovića brdu kod Oštre Luke.\nMedonja je, kao prošlogodišnji pobjednik, bio učesnik jedine borbe bikova kojom je danas simbolično održana 248. Grmečka korida.\nOsmogodišnji Medonja, težak 1.098 kilograma, u zanimljivoj bodljavini bio je bolji od bika Bikana, vlasnika Milana Galića iz Mrkonjić Grada.\n“Medonja je do sada imao petnaestak borbi i ovdje je uspješno odbranio titulu prošlogodišnjeg pobjednika, pa mu je dodijeljen prelazni pehar Koridarskog saveza Republike Srpske”, rekao je njegov vlasnik Jovica Štikavac.\nPredsjednik Koridarskog saveza Republike Srpske Milan Galić, koji je vlasnik drugog bika učesnika današnje koride, rekao je da je u dogovoru sa Organizacionim odborom odlučeno da Grmečka korida ove godine bude održana u što manjem broju i bez publike.\n“Borba je bila dostojna onoga što smo danas željeli da učinimo, a to je da nastavimo tradiciju grmečkih korida i Medonja je potpuno opravdano ponio titulu i šampiona teške kategorije Republike Srpske”, istakao je Galić.\nPredsjednik Organizacionog odbora 248. Grmečke koride Milan Popović rekao je da se ova manifestacija duže od 20 godina održava na Popovića brdu i da su se na ovakav korak odlučili budući da je riječ o tradiciji koja će uskoro proslaviti i dva i po vijeka postojanja.\n“Smatrali smo da je to tako vrijedna tradicija koju ne treba prekidati i tradicija koju bi neke veće evropske zemlje iskoristile za svoju promociju i predstavljanje svijetu kao tradiciju nenadmašnu na ovim prostorima”, rekao je Popović.\nOn je dodao da vjeruje da će uz pomoć vlasti Republike Srpske ovaj veliki jubilej za dvije godine biti obilježen na dostojanstven način.\n“Ove godine smo htjeli da po svaku cijenu ne prekinemo tradiciju i budući da smo se okupili u minimalnom broju, vjerujemo da nećemo doprinijeti širenju virusa korona”, rekao je Popović.\nOsim strastvenih koridara i vlasnika bikova, danas na Popovića nije bilo publike, prigodnog narodnog zbora i muzike.\n« Štab za vanredne situacije grada Prijedora odobrio “Plan podjele stadiona na definisane zone”: Bez publike na utakmicama juniora “Rudar-Prijedora”\nPU Prijedor: U sudaru “Forda” i “Golfa” povrijeđena tri lica od kojih su dva maloljetna »


Blog - Tepih Servis Pjur\nPrilikom opremanja stana ili kuće veoma je teško doneti pravu odluku koja podna obloga je najbolji izbor. Podovi, a samim tim i podne obloge po prirodi svoje namene i položaja jesu površine u objektima koje trpe najviše nepovoljnih uticaja. To […]\nTepisi su nezamenljivi elementi u dekoraciji svačijeg doma i služe ulepšavanju prostora, grejanju doma i skupljanju prašine. Tepih je nastao u Iranu, nekadašnjoj Persiji, i predstavljao je orijentalno arabeskno umetničko delo, koje danas poznajemo pod nazivom persijski tepih. Svačiji dom […]\nCrveni tepih najčešće viđamo kada se održavaju neke poznate svečanosti i manifestacije ili formalni događaji u nekom gradu. Ljudi koji po njemu hodaju su uglavnom slavne ličnosti iz raznih branši, kao i kraljevi i državni zvaničnici. Nije slučajno što je […]\nPoslednjih godina razvio se neobičan trend, eklektični stil uređenja, koji propagira sveobuhvatno unošenje živosti i vedrine u domove, kako bi se svakodnevni život, ispunjen brigama i stresom donekle obojio, ublažio i podsetio nas na udobnost i toplinu doma koja nas […]\nKupovina tepiha nije aktivnost koja se obavlja baš tako često, već se slobodno može reći da većina ljudi kupuje tepih svega nekoliko puta u životu. Najčešće se to radi prilikom preseljenja u novi prostor, kada se vrši generalno renoviranje ili […]\nMinimalističko uređenje doma počelo je da zanima ljude već sa početkom i razvojem industrije, ali svoj puni zamah doživelo je početkom 20. veka. Jednostavan, minimalistički izgled je danas veoma cenjen i prepoznat kao jedan od vodećih načela sofisticiranosti i bogatstva. […]\nKupovina tepiha zahteva vreme, određen budžet, ali i znanje kako biste znali kako odabrati tepih koji odgovara svim vašim potrebama. Ništa se ne može porediti sa mekim i raskošnim osećajem tepiha pod nogama, pa ne čudi što se danas sve […]\nTepih je ukras svakog doma, ali je ujedno i umetnički izraz, zaštita od hladnoće podova i mesto za igru dece. Kroz istoriju se uloga tepiha nije preterano menjala, oduvek je njegova funkcija bila zaštita od niskih temperatura i prašine, ali […]\nTepisi su čest uzrok prljavštine i zaraze, ukoliko se ne održavaju redovno i pravilno. Razlog tome je što se često prave od veštačkih vlakana, koja u sebi sadrže jedinjenja poput onih koja se oslobađaju dok gori ugalj, drvo, prirodni gas […]\nU moru niskih cena koje nam se nude za tepihe i staze, jeste li se ikada zapitali koliko su neki ljudi spremni da daju za jedan takav komad nameštaja? Da li biste se čudili saznanju da je neko tepih platio […]


RTCG - Radio Televizija Crne Gore - Nacionalni javni servis :: Politika :: Štandovi neće srušiti vlast u Budvi\nBURA OKO PLANA 29. 11. 2018. 07:01 >> 06:36 5\nBURA OKO PLANA\nVlast neće pasti zbog Plana privremenih objekata, poručio je za Dnevne novine predsjednik budvanskog parlamenta Đorđije Vujović, dodajući da teže pronalasku rješenja koje bi bilo prihvatljivo za sve.\nSada je jasno da Plan privremenih objekata najvjerovatnije neće biti političko pitanje koje može da dovede do razbijanja vladajuće koalicije u Budvi, kako je to izgledalo prije nekoliko dana, jer su Demokrate i Demokratski front (DF) sve bliži kompromisu.\nPrema saznanjima Dnevnih novina, DF će zatražiti od koalicionih partnera “razumijevanje”, odnosno manje radikalan pristup ukidanju lokacija.\nPodsjetimo, predsjednik Opštine Budva Dragan Krapović je nedavno na javnoj raspravi kazao da je došao kraj tome da se Budva naziva vašarom i da je vrijeme da se napravi rez.\nNova gradska uprava je Planom privremenih objekata praktično “izbrisala” ukupno 250 privremenih lokacija tezgi, štandova, kioska, ugostiteljskih terasa sa gradskih šetališta Budve, Petrovca, Svetog Stefana i Bečića.\nNa drugoj strani, Vujović kaže za Dnevne novine da će obaviti razgovore sa svim odborničkim klubovima i da očekuje da do dogovora ipak dođe.\n“Kao vladajuća koalicija dogovorili smo da idemo na smanjenje lokacija, ali ni meni, kao ni kolegama iz Fronta nije najbliže radikalno ukidanje bez plana. Ovo praktično nije nikakav plan, već precrtavanje svega postojećeg. U Frontu težimo da se preko određenih projekata uređenja šetališta izdefiniše stanje šta od lokacija može da ostane, a šta da se ukloni. U svakom slučaju, dobar dio bi trebalo ukloniti”, rekao je Vujović.\nKako je kazao, Plan privremenih objekata nije dobio saglasnost u Ministarstvu i vraćen na dalju doradu, ali ne zna iz kojeg razloga.\n“Stranke koje su učestvovale u raspravi nijesu dobile odgovore na prigovore, što je obavezno. Kada je riječ o tom pitanju, ima prilično posla, ali se nadam da ćemo doći do rješenja. Vašar nećemo dozvoliti, ali ima prostora za grupisanje nekih lokacija i izmještanjem gdje je moguće to da se uradi”, kaže Vujović.\nOčigledan dogovor vladajuće koalcije još više je učvrstio NVO Bazar u namjeri da organizuje mirne proteste. Oni su to i najavili i nezadovoljstvo predloženim Planom privremenih objekata, koji, kako navode, ugrožava interese učesnika sajamske manifestacije “Bazar robe široke potrošnje” i okuplja više od 40 preduzeća i preduzetnika, će iskazati okupljanjima od 3. do 9. decembra ispred zgrada televizije i Opštine Budva.\nPredsjednik NVO Bazar Božidar Banović kazao je Dnevnim novinama da ih ne interesuje politika, već isključivo posao.\n“Odlučili su da ugase 250 punktova na šetalištu. Izgovor za ovu akciju je dizanje nivoa turističke ponude. Javila im se vizija da to treba odmah uraditi ostaviti veliki broj ljudi bez posla, a nije im se javila vizija da na takav način zatvaraju vrata našim gostima, koji zbog ponude i zabavnog programa dolaze u Budvu”, rekao je Banović.


Zbog ovog će proključati srpsko-hrvatski odnosi: Zagreb podigao optužnicu protiv 8 srpskih oficira i 14 vojnika zbog ratnog zločina! – Balkanis\nZbog ovog će proključati srpsko-hrvatski odnosi: Zagreb podigao optužnicu protiv 8 srpskih oficira i 14 vojnika zbog ratnog zločina!\nZagrebačko Županijsko tužilaštvo saopćilo je da je podiglo optužnicu protiv “osmorice komandanata i 14 pripadnika srpskih paravojnih jedinica koje tereti za ratni zločin protiv hrvatskih civila na području slavonskih sela Čojlug, Balinci i Četekovac”.\nOni su optuženi da su u tim selima “u septembru 1991. ubili 20 civila i dva ratna zarobljenika”, prenosi Hina.\nNavodi se da “Tužilaštvo tvrdi da su osmorica komandanata naređivali pripadnicima srpskih paravojnih formacija da zlostavljaju, tuku i ubijaju civile hrvatske nacionalnosti, da ih nezakonito uzimaju kao taoce, muče i ubijaju ratne zarobljenike, da pljačkaju civilno stanovništvo, kao i da ruše i pale kuće i privredne objekte stanovnika hrvatske nacionalnosti”.\nU saopštenju objavljenom na sajtu Tužilaštva stoji da se “neki od okrivljenih komandanata terete da su i lično učestvovali u mučenjima i ubistvima civila i ratnih zarobljenika, dok su njima podređeni pripadnici jedinica, u skladu sa zajedničkim planom, postupali po tako dobijenim naređenjima”.\nOvo je naš veliki čovjek, Fahrudin Bulić: Čovjek koji je proučio 11 hatmi i 8.372 jasina za žrtve genocida u Srebrenici\nZabranili džamijama da puštaju ezan preko zvučnika zbog krajnje glupog razloga:


- Ova akvizicija predstavlja izvrsnu priliku za stvaranje dodatne vrednosti za našu kompaniju, kupce i akcionare. U naš postojeći portfolio vodećih brendova napitaka dodaćemo potrošačima dobro poznate, komplementare brendove, kao i inovativne veštine i znanja. Ovo će dodatno ojačati našu relevantnost na tržištu i odnos sa kupcima i dati nam mogućnost da povećamo svoje prisustvo u ključnim prilikama za konzumaciju, kao što su početak dana, konzumacija u pokretu i užina i osveženje kod kuće - izjavio je flavni izvršni direktor kompanije Coca-Cola HBC AG, Zoran Bogdanović.\nIz ove kompanije su dodali da je značajna vrednost kompanije Bambi to što ima jaku distributivnu mrežu, uključujući rashladnu distribuciju u strateškim važnim kanalima.\n- Ova akvizicija je potvrda da je Srbija vrlo atraktivno odredište za strane investicije, ali i dokaz odlučnosti naše kompanije, Coca-Cola HBC Srbija, da ostanemo integralni deo lokalne zajednice u kojoj poslujemo i nastavimo da razvijamo svoje poslovanje u ovoj zemlji. Siguran sam da će naši globalni brendovi, znanje stečeno na brojnim tržištima, kao i posvećenost lokalnoj zajednici, udruženi sa Bambijevim vodećim brendovima na tržištu konditorskih proizvoda, biti prava dobitna kombinacija - zaključuje Svetoslav Atanasov, generalni direktor kompanije Coca-Cola HBS Srbija i Crna Gora.


Beograd Cene Prodaja Proizvodnja - PTT Imenik Srbije\nSoko inžinjering Beograd Krnjesevci Srbija u okviru svog proizvodnog programa nudi opremu za klimatizaciju i hlađenje: klima komore, klima ormane, spriro i pravougaone kanale, rashladne komore, agregate… Osnovna delatnost novog beogradskog preduzeća Soko inžinjering je iz oblasti klima i rashladne tehnike gde je akcenat dat na proizvodnju sopstvene opreme. Već posle godinu dana rada, preduzeće […]\nTOP ZONA PLUS Mobilni telefoni prodaja i servis Banovo brdo Beograd. Prodavnica i servis mobilnih telefona se nalazi na Banovom brdu ulica Pozeska 150 Usluge servisa: dekodiranje mobilnih telefona reparacija stakla na telefonu zamena LCD ekrana na telefonu zamena touch screen ekrana popravka touchscreen ekrana zamena flet kabla servis mobilnih telefona prebacivanja telefona na meni […]\nMOBILE PLANET Mobilni telefoni\nMobile Planet mobilni telefoni Beograd se nalazi u Požeška 118a na Banovom brdu, na teritoriji opštine Čukarica. Postojimo i radimo već dugi niz godina u Beogradu, pružajući našim sugrađanima kompletnu uslugu popravke njihovog mobilnog telefona. Naš tim iskusnih servisera, poseduje neophodno znanje za brzu i efikasnu popravku mobilnih telefona i računara. Uz detaljnu dijagnostiku problema u […]


► Zelenović: Situacija u Šapcu dramatična, razmatraće se uvođenje vanredne\nU šabačkoj Kovid ambulanti juče je pregledan rekordan broj pacijenata u jednom danu - 136 sa simptomima koji ukazuju na infekciju virusom kovid 19, a testirano je 17 jer je samo toliko testova bilo na raspolaganju, izjavio je danas gradonačelnik Šapca Nebojša Zelenović, saopštio je njegov kabinet.\nZelenović je na redovnoj konferenciji za novinare rekao da je pismom od Ministarstva zdravlja tražio testove na koronavirus i ponudio da ih plati Grad Šabac jer je, kako je ocenio, situacija u tom gradu "dramatična".\nNajavio je da će Štab za vanredne situacije sutra razmotriti uvođenje vanredne situacije u Šapcu.\n"U prethodnih pet dana 580 osoba je pregledano u Kovid ambulanti, svi sa istim simptomima, ali nisu svi testirani. Da smo imali više testova, bio bi veći broj zaraženih. Situacija je dramatična. Da se testiraju svi koji se jave u Kovid ambulantu, svi bi bili pozitivni. Imamo 121 nov slučaj u novom talasu korone - u skladu s postojećim testovima, a prvi period smo završili sa 75 pozitivnih", rekao je Zelenović.\n"U čemu je problem da se testira svih 136 pacijenata? Vraćeno je više od 500 ljudi bez testa, svi sede kod kuće s tegobama. Dajte da se ti ljudi testiraju. Apelujem da se ljudi koji rade najodgovornije poslove u zdravstvenim ustanovama pozabave se svojim poslom, apelujem da se omogući dovoljan broj testova, platićemo", kazao je Zelenović.\nZelenović je uputstvo direktorki šabačkog Doma zdravlja "da vodi računa kako troši testove" nazvao "treniranjem strogoće".\n"Sve što se desilo, ukazuje da je koronavirus. Prosečna stopa smrtnosti u Šapcu je 3,5 dnevno, a u poslednjih pet dana prosečna smrtnost je 5,2 dnevno", kazao je Zelenović.